Бахтиёр Ашурматов: "Бугун икки нарса хурсанд қилди" / CHAMPIONAT.asia\n16:33ЕЧЛ: МЮ Парижда, "Юве" Киевда, "Боруссия" Римда меҳмон бўлса, "Барса" ўз уйида ўйнайди (превью) 0 16:14Рамос "Реал"нинг машғулотини ўтказиб юборди ва катта эҳтимол билан "Шахтёр"га қарши баҳсда майдонга тушмайди 0 15:50Olamsport: Хабибнинг энг кучли футболчилар рейтинги, Гэтжига қарши жанг учун қанча гонорар олиши ва бошқа хабарлар 0 15:38Карикатура: Пикфорд "Ливерпуль"ни асосий ўйинчисидан айирди 1 15:17"Барселона" ЧЛнинг янги мавсумдаги илк ўйини учун қайдномасини эълон қилди 10 14:53Это'О France Football'ни ҳурматсизликда айблади: "Мен ўнгда 1-2 мавсум ўтказганман, марказий ҳужумда эса 25 йил ўйнаганман" 7 14:50Coca Cola Суперлига. 19-тур рамзий терма жамоаси 1 14:29"Хоразм" "Шўртан"ни мағлуб этган ўйиндан ГАЛЕРЕЯ 4 14:29Спортчилар ижтимоий тармоқларда 0 14:19Жонс январда МЮдан кетмоқчи 1 14:04Ўзбекистон МТЖ 12 ноябрь куни бўладиган ўйинга бир ҳафта олдин йиғилади 19 13:50Сабалета "Манчестер Сити"га қайтиши мумкин 1 13:28Неймар ПСЖ билан шартномани узайтирмоқчи, аммо клуб ҳали музокараларни бошламади 0 13:15"Турон" ва "Зомин" ўртасидаги ўйиндан ГАЛЕРЕЯ 0 13:00Карикатура: Ибрагимович А Сериянинг энг яхши ўйинчисими? 3\nБахтиёр Ашурматов: "Бугун икки нарса хурсанд қилди"\nСуперлига навбатдаги туридан ўрин олган "Қўқон-1912" ва "Бунёдкор"(2:1) жамоалари ўртасидаги учрашувдан сўнг мезбонлар бош мураббийи Бахтиёр Ашурматов фикрларини билдириб ўтди\n"Бугун икки нарса хурсанд қилди. Биринчиси мухлисларни стадионга киритилгани, улар бутун ўйин давомида футболчиларимизни қўллаб-қувватлаб туришди. Иккинчиси албатта ғалаба қозонганимиз. Учта ўйиндаги ғалабасиз сериядан сўнг бугун ғалаба қозонишимиз шарт эди. Бугунги ўйин бурилиш ўйини бўлишини йигитларга тушунтирган эдик. Агар ғалаба қозонмаганимизда "Бунёдкор" биздан олти очкога ўтиб кетарди. Бизни уларга етиб олишимиз жуда қийин бўларди. Шу сабабли бугун йигитлар ғалаба учун майдонга чиқишди. Олдинги ўйинлардаги мағлубиятлар футболчиларга босим юклаётган эди. Ғалаба билан мухлисларимизни ва раҳбарларни табриклайман. Эътибор берадиган бўлсак, бугун "Бунёдкор" тўп назорати бўйича устунликни қўлига олди. Биласиз, "Бунёдкор" чемпионатимизда тўп билан яхши муомала қиладиган жамоалардан бири ҳисобланади",- дейди Ашурматов.\n- Қийин ғалаба билан табриклайман. Музаффар Музаффаров ҳам сафга қайтди ва илк дақиқалардан майдонда ҳаракат қилди. Нима деб ўйлайсиз, эндиликда унинг ўйини очилиб кетадими?\n- Фикрингизга қўшиламан. Музаффар Музаффаровни қандай савиядаги футболчи эканлигини яхши биламиз. Афсуски, кетма-кет олган жароҳатлари сабабли ўтган ўйинларда иштирок эта олмади. Бугун икки бўлим давомида ўйнаши қийин эди. Унга берилган вақт ичида ўз савиясида ўйнашга ҳаракат қилди. Лекин, унинг юқори спорт формасига кириб олишига вақт керак. Музаффарга ишонамиз.\n- Легионерлар Филип Раевац ва Якуба Бамбанинг ўйини унчалик ўхшамаяпти. Уларнинг ўйинида пасайиш бор. Легионерларни олиб келишдан мақсад нима эди ва кўзланган мақсадга эришилдими?\n- Бамба марказлашган чемпионатда "Навбаҳор", "Пахтакор" билан ўйинларда шу қадар савияли ўйин намойиш этдики, уни жамоамизга таклиф қилганимиздан хурсанд бўлдик. Унга кетма-кет бошқа жамоалардан таклифлар келишни бошлади. Балки, шунинг ҳисобига фикри бўлингандир. Бамбани жамоамизда олиб қолдик, у тўп билан яхши ўйнайдиган юқори техникага эга футболчи. Охирги турларда нафақат Бамбада балки, бутун жамоамизда пасайиш бўлди. Бу ерда Бамбани айбламаган бўлардим. Легионерларга келсам бу йил таклиф қилинган Иван Йосович ишончни оқламоқда. У ҳимоя чизиғимизнинг етакчи ўйинчисига айланди. Ўзи ҳам интизом ва тартибга риоя қиладиган йигит. Раевац келганида яхши қўшилиб кетди, голлар ура бошлади. Сўнг оралиқда юзага келган танаффусда спорт формасини йўқотиб қўйди. Шунинг учун аввалги даражасига қайтишга қийналмоқда. Умуман олганда легионерларни ёрдами тегмоқда.\n- Мураббийлар ўз жамоасида ўйнаб кетган собиқ футболчиларга ҳушёр бўлишни футболчиларга айтадими? Бунга сиз эътибор берасизми?\n- Албатта эътибор берамиз. Шаҳбоз Эркиновни фақат Қўқонда ўйнагани учун эмас, унинг устун томонларига ҳам эътибор бердик. Бош ва гавда билан яхши ўйнаши, яккакурашларга чиқиб бориши, агрессив ҳаракат қилишини билар эдик. Стандарт вазиятларда уни яхшилаб қўриқлашимиз талаб этиларди. Шунга яраша кўрсатма бергандик. Лекин, вазиятларни бирида ҳимоячиларимиз уни эътиборсиз қолдиришди. Рақибни ўрганаётганда нафақат жамоамизда ўйнаб кетган футболчини балки бутун жамоани ўрганамиз. Устун ва камчилик томонларини кўриб чиқамиз.\n- Мураббий сифатида ўринбосарлар жамоасини ҳам кузатиб боряпсизми?\n- Гапни очиғи, ёшларимиз бизни келажагимиз. Ўринбосарлар жамоасидан ҳам асосий таркибга футболчиларни жалб қиляпмиз. Муҳсин Норматов, Сардор Етовқўзиев ва бошқалар. Мураббийлар штаби билан маслаҳатлашиб кейинги мавсумда ўринбосарлар жамоасини ёшартирмоқчимиз. 21-22 ёшдаги футболчиларни ўринбосарлар жамоасида ушлаб турмаймиз. 17-18 ёшдаги футболчиларни жалб қиламиз. Ўринбосарлар жамоасига бўлган қарашимизни ўзгартирмоқчимиз.\nДиёр Имомхўжаев: "Шўртан" клубидаги муаммолар ҳақида" 11\n27 сен 19:26:34\nБахтиёр Ашурматов ўзи каби жон жаҳди билан курашувчи футболчиларни йиғиб ололмаяптида.\n27 сен 19:37:01\nБахтиёр Ашурматов сиздан илтимос Кизилкум ни яхшилаб урганинг......факат галаба кутамиз.....йигитлар 2-0 Ютуб келинглар\n27 сен 19:25:38\nBaxtiyor aka yutganlarida Intervyu beradi ekanlarda\nYaxshi mayli nma busa ham yutik oog'a Qo'qonim\n27 сен 19:24:49\nАшурматов фақат йигитларни бўшаштирманг. Сизга ишонамиз\n27 сен 21:54:37\nXayriyat Qo'qonim g'alaba qozondi. Barcha fanatdoshlarni bugungi g'alaba bn tabriklayman. Aytganimdek biz hali sinmadik. Kecha Paxtakor xursand qilgandi. Bugun esa Qo'qon. Nastroeniye zo'r.\n27 сен 21:04:42\nКейинги йил тахта Райевацни курмимиз деб умид киламиз. Йосовичдан Милич кучлирок эди.\n27 сен 20:34:51\nАшурматов бугун Абрамовдан ҳар томонлама устун бўлди


13:28, 02.09.2019 // 13626\nМедиадаги муҳаббат манзараси\nЯнги медиатехнологиялар тадқиқотчиси, россиялик олим Лев Манович замонавий технологияларнинг одамлар орасидаги муносабатларга таъсири, «севги супермаркети» ҳамда муҳаббатнинг медиадаги тимсоли ҳақида.\nСевги – табиий инсоний ҳиссиёт. Лекин масалага академик нуқтаи назардан ёндошсак, унда севги ўрта асрларда Европада шаклланган тарихий концепция экани ойдинлашади. Севги деганда нима тушунилиши асосан маданиятга боғлиқ бўлади. Замонавий технологияларнинг ҳаётимизга кириб келиши билан эса ушбу ҳиссиётнинг хатти-ҳаракат сифатида қай тариқа шаклланиши борасидаги тасаввурларимиз ҳам ўзгармоқда. Масалан, XIX–ХХ асрларда одамлар бир-бирига севги мактублари ёзган. Ҳозир эса кўп сонли жуфтликлар бошқа-бошқа шаҳарларда ёки мамлакатларда истиқомат қилмоқда, уларнинг ўзаро изҳорлари эса ижтимоий тармоқлар орқали йўлланмоқда. Турли замонларда одамларнинг ўзаро муҳаббати бир хил бўлган (бир хилда севишган), бироқ муҳаббат изҳорининг мундарижаси доимо турлича бўлган. Айтиш мумкинки, севгининг ҳеч қандай абстракт концепцияси мавжуд эмас, биз фақат унинг инъикосини кўрамиз. Замонавий медиа эса бу нарсани муайян медиашаклга солган ҳолда намоён этмоқда.\nМуҳаббат ва рақамли технологиялар даври\nГлобаллашув, жаҳон бўйлаб саёҳатнинг осонлиги, текин телекоммуникациялар ва ҳоказолар сингари давримизнинг муайян иқтисодий, техник ва ижтимоий ўзига хосликлари, шубҳасизки, ҳаётимиз, ҳиссиётларимиз, ўзаро муносабатларимиз ва ижтимоий алоқаларимизни ўзгартирмоқда. Аксариятимизда ўзимиз ҳеч қачон кўрмаган, лекин ижтимоий тармоқлар орқали фаол мулоқот олиб борадиган дўстларимиз мавжуд.\nБир тарафдан, бу одамлар учун бошқа мамлакат ёки бошқа шаҳарда яшаётган танишлари билан алоқани ушлаб туришга ёрдам бермоқда. Гарчи гаплашгани тайинли мавзу бўлмаса-да, танишлар билан яқин алоқаларни ушлаб туриш, ҳар куни гаплашиш, ўзаро фотосуратлар алмашиниш имкони бор.\nБошқа тарафдан эса, кўпайиб кетган юзлаб танишув сайтлари сабабли муҳаббат тушунчасининг анъанавий моҳиятини фаҳмлаш қийинлашиб қолди. Худдики «одам бозори» пайдо бўлгандек гўё ва у орқали, энди исталган пайтда бошқа эр ёки, хотин топса бўладигандек... Бирор одамни учратиш, унга қизиқиб қолиш ва атиги тўрт ойдан кейин бошқа, янада яхшироғини топиш учун буниси билан қандайдир арзимаган сабаб билан ажрашиб кетиш ҳеч гап бўлмай қоляпти. Гўёки биз «севги супермаркети»да яшаяпмиз. Технологиялар эса, бир томондан, бизга жуфт учун идеал шахсни топишга кўмаклашмоқда ва муҳаббатни мукаммалроқ қилишга ёрдам бермоқда. Бошқа тарафдан эса, айнан шу технологиялар ҳиссиётларимиз ва муносабатларимизни барбод қилишга қодир. Чунки улар туфайли олдимиздаги танлов имконияти кўпаймоқда.\nГлобаллашув оқибатидаги рақобат\nГлобаллашув ва интернет одамзотга оламни аввалгидан кенгроқ миқёсда кўришга имкон бермоқда. Замондошларимиз муҳаббат ҳақида қандай фикрда эканини билиш учун жаҳоннинг юзлаб шаҳарларида тадқиқот ўтказиш керак.\nГлобаллашув натижасида дунёда рақобат кучайди. Агар йигирма йил олдин олийгоҳни тамомлаётган киши учун иш ўрни ва нормал ҳаёт тарзи кафолатланган бўлса, ҳозирда олийгоҳни битириш ҳеч нарсани англатмайди ва яхши ҳаёт кафолатини бермайди. Кишилар учун ҳаётда ва жамиятда ўз ўрнини топиш масаласи асосий планга чиққан. Замонамиз ёшлари алкогол ва тамакини камроқ истеъмол қилмоқда ва шу билан бирга уларда ўзаро муҳаббат қўйиш масаласи ҳам камайган. 25–30 ёш орасидаги шундай ёшлар қатлами борки, улар ўз иши ва карьерасига жуда муккасидан кетган ва улар шахсий ҳаёт, кўпайиш масалаларига вақт ажратишни истамайди. Улар кимнидир учратиб қолиб, севиб қолиш ва натижада ҳаётини назорат қила олмай қолишдан қўрқади.\nКатта шаҳарларда ҳаёт тиғизлашган, рақобат кучайган; шунинг учун одамлар энди севги-муҳаббат ҳақида 10–20 йил аввалгидан кўра бошқача фикрламоқда ва энди ҳатто бу ҳақда ўйлаш учун ҳам одамларда вақт кам. Бунинг сабаби шуки, дунё кучли глобаллашди, одамларда бошқа шаҳар ёки мамлакатда ўқиш ва ишлаш имконияти пайдо бўлди. Муваффақиятга эришишни истаган одам бугун аввалги авлод вакилларидан кўра кўпроқ тер тўкиши, тинмай меҳнат қилишига тўғри келяпти, акс ҳолда у ўзига ўхшаганларга рақобатни бой беради. Одамларда меҳр-муҳаббат, оқибат ва ҳамдардлик учун вақт ортмаяпти.\nМуҳаббатнинг медиадаги тимсоли\nХХ аср одами кундалик рационал турмуш тарзига эга эди ва у даврий равишда ҳордиқ чиқариб, тин олишига имкон бор эди. Кўплаб маданиятларда халқ сайиллари кенг тарқалган нарса бўлиб, одамлар оммавий кўчага чиқар ва жамият ўзининг кундалик ташвишларини бирозга унутиб, турли чеклов ва «чизиб қўйилган чизиқ»лардан бироз ташқарига чиқарди.\nХХ асрда муҳаббат кино, адабиёт ва тасвирий санъат воситасида кўпроқ тараннум этиларди. Ўша пайтларда, шунингдек, жангари саҳналар, чекиш ва ҳоказолар сингари инсон фитратидаги ҳайвоний ҳислар ҳам баъзан ошкора кўрсатиларди. XXI асрда эса бу каби саҳналарни деярли кўрмайсиз; бу орқали киши уларсиз ҳам яшай олишини кўрсатиб қўйишмоқчи. Бўлиши мумкин, чунки, файласуфларга шундай кўрингани билан, одамлар барибир шунчаки биологик мавжудот эмас ҳарҳолда.\nРақамли муҳитнинг одамлар орасидаги ўзаро муносабатларга таъсири\nОдамлар замонавий технологияларнинг фақат ижобий самарасини қабул қилишга ва салбийларини четлаб ўтишга қодирмиз деб ўйлайди. Афсуски, бунинг имкони йўқ. Ҳар қандай технологиянинг ижобий самараси билан бирга салбий оқибати ҳам бўлади. Масалан, замонавий йирик шаҳарлардаги ҳаёт қишлоқлардагидан кўра қизиқроқ бўлгани билан, шаҳарликларда стресс ва касодга учраш кўп учрайди. Шунга қарамай, технологиялар катта-катта янги имкониятлар очмоқда ва уларнинг ижобий самараси кўпроқ бўляпти.\n09:32, 23.01.2020 // 182936\n14:55, 23.01.2020 // 116779\n16:29, 23.01.2020 // 90330\n13:10, 23.01.2020 // 80579\n18:44, 23.01.2020 // 75124


Марказий банк Бухоро вилояти бош бошқармаси бошлиғи вилоятнинг Шофиркон туманига ҳоким бўлди.\nБугун, 22 декабрь куни Бухоро вилояти Шофиркон тумани Кенгашининг навбатдан ташқари сессияси бўлиб ўтди.\nБухоро вилояти ҳокимлиги матбуот хизмати хабар беришича, сессияда сўзга чиққан Ботир Зарипов охирги йилларда Шофиркон туманидаги долзарб муаммоларни ҳал қилиш, ижтимоий-иқтисодий соҳаларда амалга оширилаётган ислоҳотларни янги даражага кўтариш борасида сезиларли ўзгаришлар қилинганини қайд этди. Шу билан бирга, бугунги давр юрт тараққиёти ва халқ фаровонлигини ошириш учун олдинга муҳим ва кенг қамровли вазифаларни қўяётгани ҳам таъкидланди.\nШундан сўнг, Шукрулло Ҳакимовни Шофиркон тумани ҳокими лавозимидан озод этиш тўғрисидаги қарор депутатларга ўқиб эшиттирилди. Ушбу масала овозга қўйилиб, депутатлар томонидан маъқулланди.\nВилоят ҳокимининг Жамшид Фазлиддинович Шаропов номзодини Шофиркон тумани ҳокими этиб тайинлаш тўғрисидаги қарори депутатларга маълум қилинди. Музокаралардан сўнг номзодни Шофиркон тумани ҳокими лавозимига тайинлаш тўғрисидаги қарор депутатлар томонидан бир овоздан маъқулланди.\nЖамшид Шаропов 1984 йилда Ғиждувон туманида туғилган. 2005 йилда Бухоро давлат университетини, 2009 йилда Тошкент давлат иқтисодиёт университетини битирган. Мутахассислиги — иқтисодчи.\nУ меҳнат фаолиятини 2002 йилда «Пахтабанк»нинг вилоят бошқармаси мутахассиси сифатида бошлаб, «Агробанк»нинг вилоят бошқармасида бўлим бошлиғи ўринбосари, Бухоро шаҳар филиали бошқарувчиси, 2014-2020 йилларда «Агробанк»нинг вилоят бошқармаси бошлиғи лавозимларида ишлаган.\nУ айни вақтга қадар Марказий банк вилоят бош бошқармаси бошлиғи лавозимида ишлаб келаётган эди.\nМаълумот учун, Шофиркон туманининг аввалги ҳокими, 2020 йил февралида лавозимга тайинланган Шукрулло Ҳакимов ҳам ўз вақтида Марказий банкнинг Бухоро вилояти бошқармаси бошлиғи бўлган. Ҳозирча унинг кейинги фаолияти ҳақида маълумот йўқ.\nУлуғбек Муҳаммадиев президент администрациясига қайтди


Қирғизистонда парламент спикери истеъфога кетди\n29 октябр 2020, Тошкент вақти: 07:40\nҚирғизистон парламенти спикери Чинибай Турсунбеков истеъфога чиқди. Бу ҳақда у Жўғўрқу Кенешнинг 25 октябрь куни бўлиб ўтган ялпи мажлисида билдирди.\nСпикер ўлароқ сўнг сўзида Турсунбеков бу лавозимда халқ ишончини оқлашга ҳаракат қилганини айтди. Айни пайтда у сиёсий ва депутатлик фаолиятини давом эттиришини қўшимча қилди.\n57 ёшли Ч.Турсунбеков 2010 йилги сайловдан сўнг иқтидордаги Қирғизистон социал-демократик партияси (ҚСДП) рўйхати бўйича парламентга келган, кейинчалик фракция лидерига айланган.2015 йили у яна ҚСДП рўйхати бўйича депутатликка сайланган ва 2016 йил баҳоригача фракцияга раҳбарлик қилган.\n2016 йили Сўўрўнбай Жээнбеков бош вазир этиб тасдиқланганидан сўнг унинг укаси Асилбек Жээнбеков парламент спикери лавозимини тарк этган ва унинг ўрнига Чинибай Турсунбеков спикер бўлиб сайланганди.\nҚСДП номзоди бўлган Сўўрўнбай Жээнбеков шу йил 15 октябрида бўлиб ўтган президент сайловида 54 фоиз овоз олиб, давлат раҳбари лавозимига сайланган.


«Сардоба» фожиаси: жиноят иши бўйича 4 хил тергов версияси текширилмоқда | Azon.uz - Ахборот-таҳлилий портал\nСирдарё вилоятида Халқаро пресс-клубнинг сессиясида бош прокурорнинг матбуот котиби – ахборот сиёсати масалалари бўйича маслаҳатчиси Ҳаёт Шамсуддинов тегишли маълумотлар билан ўртоқлашди.\n«Сардобадаги ҳодиса юзасидан жиноят иши қўзғатилиб, Давлат хавфсизлик хизматининг Тергов бошқармаси томонидан тергов ҳаракатлари олиб борилмоқда.\nСардобадаги объект буюртмачиси - «Сирдарё қурилишинвест» ДУК. Бу собиқ Сув хўжалиги вазирлиги ҳузуридаги «15-сонли қурилаётган объектлар бирлашган дирекцияси» бўла туриб, бош пудратчи сифатида «Ўзбекистон темир йўллари» АЖга қарашли «Ўзтемирйўлқурилишмонтаж» УК қатнашган. Қурилиш ишларига 28та субпудратчилар жалб этилган. Лойиҳачи сифатида «Узгип» МЧЖ иштирок этган, лойиҳаси қиймати 1,2 трлн сўмни ташкил қилган. Молиялаштириш манбаси бюджет маблағлари ҳисобидан бўлган.\n1. Лойиҳалашдаги хатоликлар.\nТергов тахминларини текшириш мақсадида, дастлабки тергов давомида жами 170 нафардан зиёд шахслар тергов гуруҳи аъзолари томонидан гувоҳ тариқасида сўроқ қилиниб, сув омборини лойиҳалаштириш, қурилиши ва эксплуатация қилиш жараёнлари тўғрисида кўрсатмалар олинди. Жиноят иши доирасида 10тадан ортиқ экспертиза ва лаборатория таҳлилий тадқиқотлар тайинланди», - деди Ҳаёт Шамсуддинов.\nСардоба фожиаси Махсус жиноий иш тергов\n783 17:30 30.05.2020\n2871 08:30 19.05.2020


ЎЗБЕКИСТОН ТУРКИЙ КЕНГАШГА АЪЗО ДАВЛАТЛАР БИЛАН АНЪАНАВИЙ ҲАМКОРЛИКНИ ЯНГИ БОСҚИЧГА КЎТАРМОҚДА — Ishonch Gazetasi\nЎЗБЕКИСТОН ТУРКИЙ КЕНГАШГА АЪЗО ДАВЛАТЛАР БИЛАН АНЪАНАВИЙ ҲАМКОРЛИКНИ ЯНГИ БОСҚИЧГА КЎТАРМОҚДА\nПрезидентимиз Шавкат Мирзиёев раҳнамолигида Ўзбекистон ташқи сиёсатида катта ўзгаришлар ва ислоҳотлар амалга оширилмоқда. Давлатимиз раҳбарининг мамлакатимиз ҳаётини чуқур билиши, халқимизнинг халқаро алоқалардаги устувор манфаатларини тўғри баҳолай олиш қобилияти ва салоҳияти ташқи сиёсатимизда янги уфқларни очиб берди.\nТашқи сиёсат ва ташқи иқтисодий алоқаларга ихтисослашган вазирлик ва идораларнинг фаолияти такомиллашди, элчихоналар ва дипломатларнинг иш услублари янгиланди, масъулияти оширилди, уларга қўшимча имкониятлар яратилди, янги дипломатик ваколатхоналар очилди. Мамлакатимизнинг халқаро ҳамкорликдан кўзлаган мақсад ва вазифалари аниқлаштирилди, бойитилди, миллий манфаатларимизни ҳимоя қилишда янгича – ғайрат-шижоатли, дадил ҳамда конструктив ёндашувлар ҳаётга татбиқ этилди. Ўзбекистон иккитомонлама воситалар билангина чекланиб қолмасдан, кўптомонлама мулоқот механизмларидан ҳам самарали фойдаланмоқда.\nБундай ижобий ўзгаришлар ташқи сиёсатда қисқа муддатларда муҳим тарихий ютуқларнинг қўлга киритилишига асос бўлди. Давлатимизнинг дўстлари кўпайди, Марказий Осиё ва минтақа атрофида йиғилиб қолган қатор долзарб масалаларга ечим топилди, қўшни, яқин ва узоқ мамлакатлар билан мутлақо янги – соғлом сиёсий ва иқтисодий алоқалар йўлга қўйилди. Юртимиз ва минтақамизнинг хорижий сармоядор ва сайёҳлар учун жозибадорлиги ортди, раҳбаримизнинг ташқи сиёсатдаги ташаббуслари изчил амалга оша бошлади. Бунинг самарасида, айтиш мумкинки, минтақада ва халқаро майдонда «Янги Ўзбекистон», деган тушунча пайдо бўлди.\nПрезидент Шавкат Мирзиёевнинг кўпқиррали сиёсати, самимий ёндашуви, саъй-ҳаракатлари Ўзбекистоннинг турли давлатлар билан муносабатлари ижобий йўналишда ривожланишида муваффақият кафолати сифатида хизмат қилмоқда. Қатор мамлакатлар билан, шу жумладан, Туркий тилли давлатлар ҳамкорлик кенгашига аъзо давлатлар – Озарбайжон, Туркия, Қирғизистон ва Қозоғистон билан ҳам алоқаларимиз мисли кўрилмаган даражага кўтарилди. Ҳамкорлигимизнинг янги йўналишлари, янги механизмлари шакллана бошлади. Мазкур ўлкалар билан стратегик шерикчилик муносабатлари ўрнатилди, улар билан ҳамкорлигимиз иккитомонлама форматлардагина эмас, балки кўптомонлама тузилмаларда ҳам ривож топмоқда. Ўзбекистон ташаббуси билан Марказий Осиё давлат раҳбарларининг консультатив учрашувлари ўтказилмоқда, вакилларимиз БМТ, Ислом ҳамкорлик ташкилоти ва бошқа халқаро институтларда бир-бирларини қўлламоқда.\nИжобий алоқалар шу қадар тез ривожландики, натижада, Ўзбекистон Республикаси Президенти Шавкат Мирзиёев 2018 йил 3 сентябрь куни Қирғизистоннинг Чўлпон-ота шаҳрида бўлиб ўтган Туркий тилли давлатлар ҳамкорлик кенгашининг олтинчи саммитида фахрий меҳмон сифатида иштирок этди.\nДавлатимиз раҳбари саммитда сўзлаган нутқида «халқларимизни ўхшаш тил, муштарак маънавий қадриятлар ва ҳамкорлик ришталари бир-бирига боғлаб келаётгани, бугунги кунда Кенгашнинг сиёсий кун тартибида ҳеч бир муаммо ёки келишмовчилик мавжуд эмас»лигини қайд этди. «Мамлакатларимиз долзарб халқаро ва минтақавий масалаларда ўзаро мос ёки яқин қараш ва ёндашувларга амал қилиб келмоқда. Айни вақтда халқларимизнинг ҳаётий манфаатларига тўла жавоб берадиган иқтисодиёт, инвестиция, инновация, транспорт ва коммуникация, туризм, илм-фан ва таълим каби соҳаларда ўзаро ҳамкорлик фаол ривожланмоқда», деди Шавкат Мирзиёев.\nЎзбекистон Президенти саммитда мамлакатимизнинг «Туркий кенгашга аъзо давлатлар билан ўзаро савдо ҳажми охирги бир йилда 40 фоиздан зиёд ошгани»ни эътироф этиб, «бу кўрсаткичлардан анча юқори марраларга эришиш мумкин»лигини таъкидлади. Давлатимиз раҳбари ўз нутқида Туркий тилли давлатлар ҳамкорлик кенгаши доирасидаги алоқаларни ривожлантиришга доир муҳим йўналишларга тўхталиб ўтди ва Ўзбекистон ушбу халқаро тузилма доирасида ўзаро самарали ҳамкорликни янада ривожлантиришдан манфаатдор эканлигини, унинг «келажагига катта умид ва ишонч билан қарашини» айтиб ўтди.\nЎзбекистон ушбу йўналишда яна бир муҳим ва тарихий қадам ташлади. Жорий йил сентябрь ойида мамлакатимизнинг Туркий тилли давлатлар ҳамкорлик кенгашига тўлақонли аъзо бўлиб киришига қаратилган ҳуқуқий-дипломатик жараён бошлаб юборилди. Бунинг учун мазкур халқаро ташкилотни тузишда бундан ўн йил олдин ҳуқуқий асос бўлиб хизмат қилган Нахичеван халқаро шартномасига қўшилишимиз лозим эди. Ушбу битимнинг қоидаларига биноан, унга қўшилмоқчи бўлган мамлакат тегишли равишда унга аъзо давлатларга мурожаат қилади ва розилик олингандан кейин ратификация билан боғлиқ ички процедураларни амалга ошириб, махсус расмий маълумотни мазкур шартноманинг депозитарийсига топширади. Депозитарийда мурожаат ижобий қабул қилинганидан сўнг шартнома 30 кундан кейин кучга киради. Ўзбекистон бундай мураккаб сиёсий-ҳуқуқий жараённи жуда қисқа муддатда тамомлади. Бунда мамлакатимизнинг салоҳияти, давлатимиз раҳбарининг обрў-эътибори, қатъий сиёсий иродаси, томонларнинг ўзаро дўстона муносабатлари, муштарак манфаатлари уйғунлиги ҳамда фаол дипломатик чора-тадбирлар муҳим аҳамият касб этди.\nНатижада, ҳаттоки, халқаро муносабатлар тарихида янги бир «рекорд» – прецедент шакллантирилди, десак муболаға бўлмайди. Бир давлатнинг халқаро ташкилотга кириши учун ушбу тузилмага аъзо давлатларнинг барчасидан саноқли соатларда расмий розилик олиниб, асосий шартномага қўшилиш жараёни бошланди. Ўзбекистон ҳам жараённинг ўзига тегишли қисмини қисқа муддатларда ниҳоясига етказди: Президент Шавкат Мирзиёев жорий йил 14 сентябрь куни «Туркий тилли давлатлар ҳамкорлик Кенгашини тузиш тўғрисидаги Нахичеван битимини (Нахичеван, 2009 йил 3 октябрь) ратификация қилиш ҳақидаги» Ўзбекистон Республикаси қонунини имзолади. Ўша куниёқ мазкур Битим депозитарийси билан тегишли музокара ва расмий ёзишмалар амалга оширилиб, шартноманинг Ўзбекистон учун 30 кун ичида кучга кириши таъминланди. Натижада, мамлакатимиз жорий йилнинг 15 октябрь куни Озарбайжонда бўлиб ўтадиган Туркий тилли давлатлар ҳамкорлик Кенгашида тўлақонли аъзо давлат сифатида иштирок этади.\nБу тарихий воқеа кетидан Туркий кенгашга аъзо давлатларнинг Ташқи ишлар вазирликлари ҳамда Кенгашнинг Бош котиби томонидан Ўзбекистон шаънига илиқ сўзлар айтилган, мамлакатимиз ва халқимизга табриклар билдирилган расмий баёнотлар эълон қилинди. Ўзбекистон оммавий ахборот воситаларида ҳам жамиятимизнинг турли қатламлари, айниқса, зиёлилари томонидан бу воқеа ижобий баҳоланиб, илиқ ва самимий муносабатлар билдирилди, билдирилмоқда.\nҲақиқатдан ҳам бу тарихий қадам ташқи сиёсатимизнинг ютуқларидан бири бўлиб, юртимиз учун муҳим аҳамият касб этади. Биринчидан, суверенитетимизнинг асосий рамзларидан бири бўлган давлат байроғимиз яна бир халқаро ташкилотда ҳилпираб туриши таъминланди. Иккинчидан, Ўзбекистон суверен давлат, халқаро муносабатларнинг тўлақонли субъекти сифатида ўз ташқи сиёсатида янги бир йўналиш очди, янги бир тузилмада ўз овозига эга бўлди. Учинчидан, Марказий Осиё ва ундан ҳам кенгроқ макроминтақада фаолият кўрсатаётган муҳим халқаро ташкилотлардан бирининг кун тартибини, келажагини, устувор йўналишларини белгилашда бевосита иштирок этиш ҳуқуқига мушарраф бўлдик. Тўртинчидан, халқимизнинг миллий ўзлиги, тарихи, тили ва туркий келиб чиқиши билан боғлиқ азалий қадриятлари ҳамда қўшни ва узоқ қардош мамлакатлар билан дўстона алоқалари қўшимча воситалар билан мустаҳкамланди. Бешинчидан, мазкур халқаро ташкилотга алоқадор бўлган аъзо ва кузатувчи давлатлар ҳамда қатор тузилмалар билан нафақат иккитомонлама, балки кўптомонлама форматда ҳам тўғридан-тўғри ҳамкорлигимизни ривожлантириш имкониятини қўлга киритдик. Шу ўринда таъкидлаш жоизки, баъзи соҳаларда, масалан, стратегик муҳим аҳамиятга молик бўлган халқаро транзит, халқаро транспорт, экология каби қатор йўналишларда иккитомонлама алоқалар асло етарли эмас, кўптомонлама механизмлар бундай жараёнларда ажралмас ва муқаррар қўлланиладиган воситалардир.\nЎзбекистон Туркий кенгашга энди аъзо бўлаётган бўлса-да, айтиш мумкинки, бу ташкилот ва унда иштирок этаётган давлатлар учун янги ҳамкор эмас. Шу муносабат билан, ишончимиз комилки, Ўзбекистоннинг мазкур ташкилот билан алоқалари тезкор тарзда ривожланиб, ҳар икки томоннинг манфаатларига тўла хизмат қилади.\nЎзбекистон Туркий тилли давлатлар ҳамкорлик кенгаши доирасида, авваламбор, савдо-иқтисодий ва инвестициявий алоқаларни кенгайтириш, етакчи саноат корхоналари, банк-молия институтлари ва тадбиркорлик тузилмалари ўртасида кооперация алоқаларини кучайтириш зарур, деб ҳисоблайди.\nТранспорт йўналишларининг интеграциялашган тармоғини яратиш, дунё ва минтақадаги асосий бозорларга чиқиш масаласига алоҳида эътибор қаратиш ташкилотнинг муҳим вазифаларидан бири бўлиши керак.\nТашкилот доирасида туризмни ривожлантириш бўйича улкан имкониятлар борлиги, маданий-гуманитар алоқаларни мустаҳкамлаш эса халқларимизни янада яқинлаштиришини ҳам муҳим ижобий омил, деб биламиз.\nШу ўринда айтиш жоизки, бу йўналишларда ҳамкорлигимиз жадал суръатларда ривожлана бошлади. Бунга амалий мисоллардан бири сифатида жорий йил 5 октябрь куни Тошкентда Туркий кенгашга аъзо ва кузатувчи давлатларнинг Тадбиркорлар кенгаши ва Инвестицион бизнес-форуми ўтказилиши режалаштирилган. Ушбу халқаро тадбирда иштирок этиш учун туркий тилли давлатлардан 300 дан ортиқ ишбилармон доиралар вакиллари юртимизга ташриф буюради, ўзбекистонлик ҳамкорлар билан ўзаро муштарак манфаатлар асосида иккитомонлама ва кўптомонлама лойиҳалар юзасидан музокаралар олиб боради.\nЯна бир мисол – бу Хива шаҳрининг 2020 йил «Туркий дунёнинг маданият пойтахти», деб эълон қилиниши, бу йўналишда қатор қўшма маданий тадбирлар амалга оширилиши кутилаётганидир. Бу эса мамлакатимизга туркий дунёдан келаётган сайёҳлар сонини янада ошириш, Ўзбекистоннинг тарихи, маданий мероси, ўсиб бораётган туризм соҳасидаги салоҳиятини кенг жаҳон афкор оммасига танитишда алоҳида аҳамиятга молик тадбирлардан биридир. Шу ўринда эътироф этиш лозимки, бугунги кунда Ўзбекистонга келаётган хорижий сайёҳларнинг энг кўп қисми айнан туркий дунёдан келмоқда, айниқса, «зиёрат туризми» йўналишида Туркий кенгашга аъзо давлатлар сайёҳлари биринчи ўринда турибди.\nУшбу ташаббуслар Президентимиз Шавкат Мирзиёевнинг ўтган йили Туркий Кенгаш саммитидаги иштироки мобайнида илк маротаба илгари сурилган эди ва мана, кўриб турибмизки, улар эълон қилиниши ҳамон ҳаётга татбиқ этила бошланди. Бу ҳам Ўзбекистоннинг мазкур ташкилотга аъзо бўлиш жараёнини тезлаштиришда муҳим турткилардан бири бўлди, десак хато бўлмайди.\nБиз Кенгаш салоҳиятидан ушбу халқаро тузилмага аъзо мамлакатлар билан ҳамкорликни изчил ривожлантиришда, мамлакатларимизнинг халқаро майдонда муносиб ўрнини мустаҳкамлашда кенг фойдаланишдан манфаатдормиз.\nИшончимиз комилки, жорий йил 15 октябрь куни Боку шаҳрида бўлиб ўтадиган Туркий кенгашнинг навбатдаги олий даражадаги учрашувида Ўзбекистоннинг тўлақонли аъзо-давлат сифатида иштирок этиши биродар халқларимизнинг фаровонлиги, равнақи йўлида ривожланиб бораётган анъанавий дўстлик, кенг қамровли ҳамда узоқ муддатли ҳамкорлик ришталарини мустаҳкамлашда яна бир тарихий воқеа бўлади. Бизнинг фикримизча, бу ҳам Ўзбекистон, ҳам Туркий кенгаш учун бирдай муҳимдир.\nҚАЙ КЎЧАДА ҚОЛДИНГ, АДОЛАТ?\nИстиқлолдан нурафшон воҳа


15:56, 17.02.2020 // 50285\nЎзбекистонда прописка сўзи амалиётдан чиқарилади\nЎзбекистонда прописка сўзи бошқа сўз бирикмаси билан алмаштирилади. Бу ҳақда Ўзбекистон ички ишлар вазири ўринбосари Азизбек Икромов Халқаро пресс клубнинг навбатдаги сессиясида айтиб ўтди.\n«Прописка — эскидан қолиб кетган тизим. 2011 йилдан ҳозирга қадар Тошкент вилоятида 76 мингдан зиёд фуқаро, Тошкент шаҳрида эса 200 минг фуқаро доимий пропискага ўтган. Эндиликда прописка сўзи амалдан чиқарилиб, ўрнига ‘қайд этиш’ сўз бирикмаси ишлатилади», — деган Азизбек Икромов.\nМавзуга доир: Тошкентда 1 апрелдан доимий пропискасиз уй сотиб олишга рухсат берилиши мумкин\n09:23 Кеча // 198237\n00:16 Кеча // 157831\n10:18 Бугун // 138699\n09:37 Кеча // 119514\n00:28 Бугун // 110306


Қабанбай ботир қишлоғидаги 41-мактаб 70 ёшга тўлди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚабанбай ботир қишлоғидаги 41-мактаб 70 ёшга тўлди.\nУшбу илм даргоҳида бугунги кунда 1200 нафар ўқувчи таълим олади, 100 нафардан ортиқ ўқитувчи ишлайди. Унинг битирувчилари орасида мамлакатда ва хорижда ном қозонган жамоат арбоблари, олимлар бор. Педагоглар айтишича, билим бериш сифати юксаклиги, илғор таълим усулларидан фойдаланиш ва, энг муҳими, анъаналарга садоқат мазкур даргоҳни бошқаларидан ажратиб туради.\nБЎТАКЎЗ СУЛЕЙМЕНОВА, 41-СОНЛИ МАКТАБ ДИРЕКТОРИ, ҚАБАНБАЙ БОТИР КЎЧАСИ:\n- 1956 йилда мактаб илк битирувчиларига етуклик аттестати тақдим этган. Жорий йилда мактабимизнинг 64-битирувчилари катта ҳаёт сари қадам ташлайди. Ўтган давр мобайнида 3 минг 150 нафар ўқувчига таълим бердик.\nСВЕТЛАНА ЛУЗАНОВА, МАКТАБНИНГ СОБИҚ ДИРЕКТОРИ (1986-2009):\n- Билим даргоҳи ҳамиша давр билан ҳамнафас ишлаган. Мактабимиз услубият ишлари бўйича таянч мактаблардан бири ва шундай бўлиб қолади ҳам. Бизда инклюзив таълим бўйича иш юритилади.\nСАҒИНДИҚ ЖАНБЎЛАТОВ, МАКТАБ БИТИРУВЧИСИ:\n- Биз ўқиган вақтда кичкина мактаб эди. Кейинроқ янги бино қурилди, у фойдаланишга топширилганида мен 6-7-синфларда ўқирдим. Ростини айтиш керак, мактабимизни ҳамиша соғиниб юрамиз. У жуда ўзига хос эди.\nБитирувчилар орасида муаллим касби жуда оммалашган. Бу даргоҳда “Маънавий янгиланиш”нинг асосий тамойиллари – ота-боболар меросини сақлаш, анъаналарга садоқат ва авлодлар узвийлиги сингдириб борилади. Айни вақтда таълим масканида уни тугатган собиқ ўқувчиларнинг 23 нафари меҳнат қилаётгани ҳам бежиз эмас.\nМаънавий янгиланишҚабанбой ботирмактабҚабанбай ботир қишлоғи


Энди ниқоб билан iPhone'ингизни қулфдан чиқариш янада осон бўлади - Terabayt.Uz\nЭнди ниқоб билан iPhone'ингизни қулфдан чиқариш янада осон бўлади\nЮз ниқобини таққан ҳолда смартфонни қулфдан чиқара олмаслик ривожланган давлатлар аҳолиси дуч келадиган муаммолар қаторида етакчилик қилади.\nШу сабабдан ҳам, Apple 2017 йилда тақдим қилган Face ID технологиясини янада ривожлантиришга қарор қилди. Бироқ ушбу қулайликдан фойдаланмоқчи бўлсангиз, Apple Watch ҳам сотиб олишингиз керак бўлади.\niPhone'даги Face ID текширувидан Apple Watch ёрдамида ўтишни қуйида тушунтириб ўтамиз.\nТаъкидлаш жоизки, айни дамда, Apple'нинг юз ниқоби билан iPhone'ни очиш функцияси бета талқинда тайёр, ушбу қулайлик ҳозирча кенг оммага тақдим қилинганича йўқ. Ушбу янгиланиш барча фойдаланувчиларга келаси iOS ва watchOS апдейтлари билан бирга жўнатилади.\nАгар бета дастурда иштирок этишга қизиқаётган бўлсангиз, ҳар икки қурилмангиз учун янги бета янгиланишини ўрнатинг. Агар бета босқичи тугашини кутмоқчи бўлсангиз, бу ҳам яхши қарор.\nЯнгиланишни ўрнатиб бўлганингиздан сўнг, Созламалар иловасига ўтиб, Face ID ва Пароль ойнасини очинг. iPhone'ингиз пароли ва смартфонни қулфдан чиқарувчи комбинацияни киритинг. Сўнг, экран остига тушиб, Apple Watch билан қулфдан чиқариш (Unlock with Apple Watch) ни чертинг.\nМана шу ойнадан қайси Apple Watch ёрдамида iPhone'ингизни қулфдан чиқармоқчилигингизни танланг ва Ёқиш слайдерини суриб қўйинг.\nПараматерлар созланди, энди ниқобингизни тақиб, iPhone'ингиз экранини тепага тортсангиз, қулф экрани очилади. Билагингиздаги соат смартфон қулфи муваффақиятли очилганини билдириб вибрация беради. Бори шу!\nФақат бир неча жиҳатни ёдда сақлаш керак. Соатни таққангизда ундан фойдаланиш учун соатнинг алоҳида махсус пароли бўлиши керак ва iPhone'ни қулфдан чиқариш пайтида соат қўлингизга тақилган бўлиши зарур.\nШуларнинг ҳаммасини тўғри созласангиз, жамоат жойлари ва супермаркетларда iPhone'ингизни қулфдан чиқариш учун ниқобингизни ечмасангиз ҳам бўлади.\nЎҚИНГ: Apple умуман iPhone 13 номли смартфон чиқармаслиги мумкин!\n#Apple #iPhone #Face ID


Posted on 27/12/2017 by nurbek in Бош мавзулар, Хабарлар with 0 Comments\n26 декабрь куни маҳкум журналист Бобомурод Абдуллаев билан учрашган адвокат Сергей Майоров Абдуллаев унинг ҳимоясидан воз кечганини «Элтуз» мухбирига маълум қилди.\n«Мен энди Бобомуроднинг адвокати эмасман. Ишончим комилки, унинг рад жавобига лойиқ ҳеч бир иш қилмадим. Бироқ биз позитив нотада ҳайрлашдик. У оиласининг суратини кўрсатганим учун мендан миннатдор бўлди», деди таассуф билан адвокат Майоров.\nДастлабки пайтданоқ, афтидан МХХ босими остида, Абдуллаевнинг аёли Катя Балхибоева адвокат Муножот Парпиева ҳимоясидан воз кечган эди.\nБобомурод Абдуллаев иши президентнинг қийноқларга йўл қўйилмаслиги ҳақидаги фармони ёки унинг қонун устиворлиги ҳақидаги такрор-такрор чиқишлари билангина вазиятни ўнглаш мумкин эмаслигига яққол бир мисолдир.\nАбдуллаевнинг ҳуқуқий ҳимоядан воз кечиши уч ойдан зиёд МХХ ҳибсхонасида қолаётган журналистнинг мутлақо ҳимоясиз экани ва у малакали адвокатни ишдан четлатишни истаётган МХХ ходимларининг буйруғини бажараётганини англатади.\nЭслатиб ўтамиз, Абдуллаев ишини МХХ терговчиси Нодир Тўрақулов суриштирмоқда. У бизнесменларга рейдерлик босқинлари билан танилган МХХ Сурхондарё вилояти бошқармаси тергов бўлимининг собиқ бошлиғидир.


Эркин Халилов химоясидаги жиноятчилар | TURONZAMIN\nЯқинда одам савдоси билан шугулланган Собиров Умид устидан Суд бошланди. Суд унга факат фирибгарлик сингари майда айбларни куйиб, одам савдоси хакидаги айбларни четга суришга харакат килмокда. Собиров Умид одамларни Кореяга узатамиз деб алдаб уларнинг пулларини олиш билан бир каторда, одламларнинг узларининг хам бедарак йуколишига сабаб булган эди. Мисол учун Шодиев Амин. Бу хакда уз вактид оммавий ахборот воситаларида маълумот берилган булсада кискача тухталиб утамиз:\n2004 йилда Бухоро вилоятида Одамларни Кореяга ишга юборамиз деб алдаб хам уларнинг пулларини олган, хамда купчилигин Кореяга юбордик деб йук килиб юборган Бухоро вилоятининг Жондор туманилик Собиров Умид ва Коракуллик Жумаев Ихтиёр бошчилигидаги гурух пайдо булган эди. Бу гурухнинг хатти харакатлари туфайли Шодиев Амин сингари унлаб йигитлар бедарак йуколиб кетган эди. Уша вактда Собиров Умид ва Ихтиёр Жумаевлар тудасининг жиноий харакатларини урганиб бошлаган Сахройи Шерлар ташкилоти (Инсон хукуклари хамда одам савдосига карши курашувчи ташкилот) бу туда юкори лавозимли рахбарларгача богланганлигини исботлаб берган эди. Бу гурухнинг хомийлигини Парламент Спекири Эркин Халилов уз зиммасига олган эди. Чунки Собиров Умид жаноб Эркин Халиловнинг куёв тураси булса, Ихтиёр Жумаев эса жаноб Халиловнинг шофёри булиб ишлаган кимса эди. Улар узларига ишонмаганларни куйидаги таклид алдашган Собиров Умид: Хотиним Собирова Холиданинг тогаси Узбекистонни сурайди, Сизни Кореяга юборамиз ойига 1000-1500 доллар ойлик оласиз деб кукракка урган. Бу Сузларни хатто оркасида Президент хам борлигин Умарова Мамлакат Суд залида хам айтган. Ишониб Кореага ишлаш учун йулга чикканлар эса бедарак йуколган.\nУша вактда Собиров Умид тудасига ишонмаган Киёсова Малика, Хамроева Хидоят сингарилар угилларимизнинг Аэрапортдан учганини курсатасизлар деб туриб олган. Собиров Умид бош тортган ва уларга курсата олмаслигини айтган. Шундан кейин инсонлар сотилаётганини сезилиб колинган эди ва Киёсова Малика ва унинг шериклари Сахройи Шерлар ташкилотига мурожаат килган эди. Бу вокеа эса Халкаро Ташкилотлар ва интернет сайтларда эълон килинган.\nШов шувлар натижасида тергов ишлари бошлаб юборилган ва Собиров Умид кочириб юборилган эди. Хозирги кунда эса Собиров Умид уз ихтиёри билан узини конун кулига топширганлиги айтилмокда. Гурух булиб одам савдоси билан шугулланган жиноятчилардан факат Собиров Умид жиноий иши Судда курилмокда. Суд хам Тергов хам уларнинг Эркин Халиловгача богланган жиноий гурухини четлаб утмокда. Собиров Умид Суд залида эса узини гуёки судлар устидан хукмрондек тутади. Судлар унинг ранггига мултираб караб туради. Собиров Умиднинг узини тутишидан камокда булишига карамай уни зур одам химоя килаётгани маълум булади. Бизга Бухоро вилоят ИИБ нинг номини айтмаслигимизни сураган ходимининг айтишига караганда Собиров Умид жабрланганларга гуёки камокдан олиб келинаётган килиб курсатилаётгани билан узи очикда юрган экан. Суд Собиров Умиднинг ихтиёри билан бошланган булиб бу Суд 2006 йил 8 декабрь куни Конституция куни билан эълон килиниши кутилаётган Амницияга караб тугар ва амницияга тушириб юборилар экан. Ха, Эркин Халилов химоя килганидан кейин исташса гурухвозлик билан килинган жиноятни бир киши зиммасига, одам савдосини оддий фирибгарликка алмаштиришади. Истаган кунлари эса Амницияга тушириб юборишади. Барибир жиноят яширилади.\nБир кун Узбекистонда хам озодлик ва демократия буладиган булса, бу жиноий иш хам урганилади. Жиноят бошида эса Эркин Халиловнинг узи тургани фош булади ва жиноятчилар албатта конун олдида жавоб беради.\n« ТАШАККУРНОМА Jahongir Muhammad: Karimovning kashfiyotlari (14) »


Архивы ОКТЯБР - tafsilar.info\n25 Yanvar 18:29 by Редакция\nБу ҳақда «Юксалиш» миллий ҳаракати матбуот хизмати хабар берди. Ўзбекистонда навбатдаги президент сайловлари шу йилнинг октябр ойида ўтказилиши мумкинлиги. «Ўзбекистонда президентлик сайловлари октябр ойининг учинчи ўн кунлигининг биринчи якшанбасида ўтказилиши мумкин. Бу масала қуйи палатадаги сиёсий партиялар фрактсиялари йиғилишида муҳокама қилинди», дейилади маълумотда. Аввалроқ, Ўзбекистон Республикаси Марказий сайлов комиссиясининг йиғилиши бўлиб ўтди, унда Марказий сайлов\n27 Oktabr 10:30 by Редакция\nГидрометеорология марказининг хабар беришича, бугун Ўзбекистонда ҳаво Целсий бўйича 18 дан 23 даражагача исийди. Кундузи бутун республика бўйлаб ҳаво булутли бўлади, ёғингарчилик бўлмайди. Ғарбга 7-12 м/с тезликда ўтадиган шарқий шамол, баъзи жойларда 17-22 м/с гача кўтарилиши мумкин. Ҳарорат 18-23°. Тошкентда: бироз булутли, ёғингарчилик бўлмайди. Шарқий шамол 5-10 м/с. Ҳарорат 21-23°. Ўзбекистоннинг тоғли ҳудудларида: бироз булутли,\n2727 ОКТЯБР28ВИЛОЯТИЛИҚКЎНМАЪЛУМОТОБ-ҲАВООКТЯБРСЕШАНБАСОВУҚ ҲАВОТОШКЕНТТУНЎЗБЕКИСТОН\n06 Oktabr 11:44 by Редакция\nЎзбекистон ва Россия ташқи ишлар вазирлари видеоконферентсия шаклида музокаралар ўтказдилар. Бу ҳақда Ўзбекистон дипломатик департаменти матбуот хизмати хабар берди. Ўзбекистон ташқи ишлар вазири Абдулазиз Комилов ва россиялик ҳамкасби Сергей Лавров телефон орқали МДҲ доирасида 2020 йил октябр ойида бўлиб ўтадиган тадбирларга тайёргарликни муҳокама қилдилар, дейилади Россия ТИВ баёнотида. «Ҳамдўстлик доирасида 2020 йил октябр ойида кун\nАЪЗО ДАВЛАТМДҲМУСТАҚИЛ ДАВЛАТЛАР ҲАМДЎСТЛИГИОКТЯБРТАДБИРЛАРЎТКАЗИШ\n25 Sentabr 13:38 by Редакция\nТашқи ишлар вазирлиги Ўзбекистон ва Япония томонидан тузилган солиқ конвенциясининг қоидалари келгуси ойдан ўз ишини бошлашини эслади. Хусусан, хабар берилишича, 2020 йил 17 октябрда Ўзбекистон Республикаси ва Япония ўртасида даромад солиғига нисбатан икки томонлама солиқни бекор қилиш ва солиқ тўлашдан бўйин товлаш ва олдини олиш тўғрисидаги конвенция кучга киради. Ушбу ҳужжат 2019 йил 19 декабрда


ЎзА - Бугун Озарбайжонда сукунат куни\nБугун Озарбайжонда сукунат куни\n10.04.2018 14:34 Чоп этиш версияси\nЭртага Озарбайжон Республикасида навбатдан ташқари президентлик сайлови ўтказилади. Бугун йирик сиёсий тадбир олдидан мамлакатда сукунат куни эълон қилинди.\nОзарбайжон Республикаси сайлов қонунчилигига кўра ушбу кунда сайловга оид ҳар қандай ташвиқот, сиёсий рекламалар ман этилади.\nОзарбайжон президентлигига сайловолди ташвиқот жорий йилнинг 19 мартидан бошланган эди. Шу кундан эътиборан президентликка номзодларнинг сайловчилар билан учрашувлари, ташвиқот видеороликлари, сиёсий дебатлар давлат оммавий ахборот воситалари орқали омма эътиборига ҳавола этила бошланди. Шу мақсадда номзодларга 3 соатлик бепул эфир вақти ажратилган бўлган.\nПрезидентликка номзодлар саккиз нафар. Булар амалдаги давлат раҳбари Илҳом Алиев, “Бутун Озарбайжон халқ партияси”дан Гудрат Гасангулиев, Озарбайжон Социал-демократик партиясидан Араз Ализода, “Халқ ҳаракати – Тикланиш”партиясидан Фараж Гулиев, “Фронтчилар ташаббус гуруҳи”дан Рози Нуруллаев, “Замонавий Мусават” партиясидан Ҳафиз Гажиев”, ўз номзодини илгари сурган Зоҳид Оруж ва Озарбайжон Демократик партиясидан Сардор Мамедов.\nМухолиф бўлган “Миллий кенгаш” партияси, “Халқ фронти партияси” ва “Мусават” сайловнинг муддатдан олдин ўтказилишига қарши чиқди. Оппозиция сиёсий тадбирга бойкот эълон қилган.\nЭртага Озарбайжон Республикасида маҳаллий вақт билан соат 8.00 да президентлик сайлови бошланади. Марказий сайлов комиссиясининг маълумотларига кўра мамлакатда 5 миллиондан зиёд сайловчилар бор. Рўйхатдан ўтган халқаро кузатувчилар сони 900 га яқин. Жами 5 минг 641 та сайлов участкаси ташкил этилган. Республиканинг 32 давлатдаги дипломатик ваколатхоналарида ҳам 41 та сайлов участкаси ҳозирлаб қўйилган.\nЭслатиб ўтамиз, Озарбайжон Республикасида президентлик сайлови 2018 йилнинг октябрь ойида бўлиб ўтиши керак эди. Президент Илҳом Алиев Озарбайжон Республикаси Конституцияси ва сайлов қонунчилигининг тегишли моддаларига биноан қарор қабул қилди. Мазкур қарорга кўра 2018 йил 11 апрелда Озарбайжон Республикасида президентлик сайлови муддатидан олдин ўтказилади.


Афғонистон ҳарбий қўмондонлиги таъкидлашича, мамлакат жанубий ҳудудларида 100 нафар АҚШ ҳарбийси билан биргаликда ҳаракатланаëтган афғон аскарларининг 1000га яқини “Ал-Қайда” ва “Толибон” гуруҳига аъзо жанггариларни топишга қаратилган амалиëтда иштирок этмоқда.\nАҚШ ҳарбийлари эса ушбу хабарга ҳеч қандай изоҳ бергани йўқ.\nАфғонистон ҳарбий қўмондони Ҳабибуллоҳ Жоннинг “Ассошиэйтед Пресс” ахборот агентлигига берган интервюсида ушбу амалиëтлар 6 кун аввал бошланганини таъкидлаган.\nҲозирга қадар 16 одам қўлга олинган. Қурбонлар ҳақида ҳеч нарса дейилмаган.


Билл Гейтс кейинги пандемияга қайси вируc сабаб бўлишини айтди – Kommers.uz\nМиллиардерлар\t15:10 | 19.2.22\nБилл Гейтс кейинги пандемияга қайси вируc сабаб бўлишини айтди\nТадбиркор вирусларга қарши яхшироқ курашиш учун тиббиётга ҳозирданоқ сармоя киритиш кераклигини таъкидлади.\nБилл Гейтс кейинги пандемия коронавируслар гуруҳидан бўлишини айтди. Бу ҳақда CNBC хабар берди.\nАввалроқ Билл Гейтс кейинги пандемияни қандай бартараф этиш ҳақида китоб ёзгани хабар қилинганди. Шунингдек, Билл Гейтс ҳамкори билан «яшил» энергия ишлаб чиқарувчи стартапга 50 миллион доллар сармоя киритиши ҳақида хабар берилди.


18 январ 2021, Тошкент вақти: 15:57\nЎзбекистон Вазирлар Маҳкамаси талабига мувофиқ¸ республика ўрта мактабларида бир синфда 35 нафардан кам ўқувчи бўлиши мумкин эмас.\nОзодликка мурожаат қилган бир гуруҳ ота-оналар¸ 72-ўрта мактаб биносининг Тошкент Давлат Ўқитувчилар малакасини ошириш институтига берилаëтганини “кичик одамларнинг катта муаммоси” деб аташди. Ота-оналар таъкидича¸ Тошкент қоқ марказидаги Гранд Мир меҳмонхонаси ëнида жойлашган бу мактаб биноси ëлғон маълумот асосида ëпилиб¸ 400 дан ошиқ бола тумандаги бошқа мактабларга тарқатилмоқда. Мактаб биносини тўлиғича ўз назоратига олаëтган институт расмийси¸ бор-йўғи 200 ўқувчи қолган бу мактаб функционал талабга мос келмагани учун вазирлик қарори билан ëпилганини тасдиқлади.\n“Биз Тошкент шаҳар Яккасарой туманидаги 72-ўрта мактаб ўқувчиларининг ота-оналаримиз. Болаларимизни тумандаги бошқа мактабларга тарқатиб¸ бизнинг мактаб биносини Тошкент Давлат Ўқитувчилар малакасини ошириш институтига беришмоқчи. Бу институт аллақачон мактабнинг юқоридаги икки қаватини эгаллаб бўлган. Бу уларга камлик қилипти. Энди бизни 15 мартга қадар ëпишмоқчи.\nБиз мактабимизни сақлаб қолиш учун курашаяпмиз. Юқори ташкилотларнинг барига хат ëздик¸ лекин улардан бирор ëрдам чиқиш-чиқмаслигини билмаймиз. Аммо умидимизни узмадик”¸ дейилади Озодликка бир гуруҳ ота-оналар номидан келган мурожаатда.\nБу мурожаат ортидан Озодлик мухбири унинг муаллифларидан бири билан суҳбатлашди. Аëн бўлишича¸ Тошкентнинг энг қиммат районларидан бирида жойлашган 72-мактаб биносини Тошкент Давлат Ўқитувчилар малакасини ошириш институтига олиб бериш жараëни бир неча йил аввал бошланган ва жорий йилнинг 10 январида бу жараëнни тугатиш ҳақида Халқ таълими вазирининг буйруғи чиққан. Озодлик манбасининг таъкидича¸ ҳозирча бу буйруқни ҳеч ким мактаб жамоаси ва ота-оналарга кўрсатмаган:\n-Бизга ҳеч қандай ҳужжат кўрсатишмади. Аммо ҳамманинг оғзида вазирликнинг буйруқ чиқаргани ва 15 мартдан мактаб биносининг ëпилиши ҳақида гап юрибди. Мактабда 400 ўқувчи ўқийди¸ лекин мактабни ëпиш тарафдорлари уни расмий ҳужжатларда 200 қилиб кўрсатишмоқда ва шу билан ҳаммани алдашаяпти. Биз Ўзбекистон президенти¸ Вазирлар Маҳкамаси¸ МХХ¸ Тошкент шаҳар ҳокими¸ шаҳар прокурорига мурожаат қилиб¸ расман ëрдам сўрадик. Аммо ҳозирча ҳеч ким бизга қулоқ солаëтгани йўқ¸ дейди Озодлик суҳбатлашган ота-оналардан бири.\nЎзбекистон Халқ таълими вазирлиги матбуот хизматининг Озодлик суҳбатлашган ходими 72-мактаб биносининг тўлиғича Тошкент Давлат Ўқитувчилар малакасини ошириш институтига олиб бериш ҳақида вазир буйруқ берганига ойдинлик киритишни истамади.\nТошкент Давлат Ўқитувчилар малакасини ошириш институтининг ўзини таништирмаган расмийсининг айтишича¸ шахсан вазирнинг ўзи 72-мактаб биносига келиб¸ унинг институт ихтиëрига ўтганини эълон қилган:\n-Вазирнинг ўзи келиб¸ ҳақиқатда шу бино сизларга ўтди; мактаб ўқувчисининг сони камлиги сабабли уларни бошқа мактабларга жойлаштирамиз¸ деди. Чунки 200 та ўқувчиси бор мактаб функционал бўлиши мумкин эмас. 200 та бола учун қанча ўқитувчи¸ директор ва бошқа раҳбарлар ишлайди¸ деди мактаб биносини ўз назоратига олган институт ходими.\n72-мактаб ота-оналари мурожаатини ўрганиш асносида аëн бўлишича¸ Тошкент шаҳрининг бу мактаб ўқувчиларига таклиф қилинаëтган бошқа мактабларининг ҳар бир синфида 45 нафардан ўқувчи бор ва улар яна қўшимча бола олишни истамаëтир.\nАйни пайтда¸ ота-оналар ҳам бир синфдаги ўқувчилари сони 45 нафардан ошиб кетаëтган мактаблардаги таълим сифати ҳақида жиддий хавотир билдирмоқдалар.\nЎзбекистон Молия вазирлиги 2012-2013 ўқув йили олдидан ўрта мактабларнинг 1-9 синфларида ўқувчилар сонининг 35 нафардан кам бўлмаслиги ҳақида буйруқ чиқарган эди.\nМолия вазирлиги томонидан чиқарилган ва вазирлик бошқармаларига йўлланган ушбу ҳужжатда айтилишича, 2010 йилда жами мактаблардаги синфларда ўқиётган ўқувчилар умумий сони 25,8 нафарни ташкил қилган.\nВазирлар Маҳкамаси эса умумий ўрта таълим мактабларидаги бир синфда ўқувчилар сонининг 35 нафарлик кўрсаткичдан камайтирмаслик талабини қўйган.\nЎзбекистон мактабларида бир синфдаги ўқувчилар сонининг 35 нафардан кам бўлмаслиги белгиланган ҳолда¸ унинг энг кўп қанча бўлиши белгиланмаган.\nОқибатда¸ ота-оналар таъкидича¸ айрим мактабларда бир синфда 45 нафардан ўқувчи ўқишга мажбур бўлмоқда.


Зулкифл алайҳиссалом -\nЗулкифл алайҳиссалом Айюб алайҳиссаломнинг ўғилларидир. Бу зот ҳақларида Қуръони Каримнинг икки жойида қисқагина маълумот келган. Қуръонда ҳам, ҳадисда ҳам Зулкифл алайҳиссалом ҳақларида бундан бошқа ҳеч қандай маълумот йўқ.\nШунинг учун ўша маълумотлар жой олган Қуръони Карим оятларини ўрганиш ила кифояланамиз.\nАллоҳ таоло Анбиё сурасида қуйидагиларни айтади:\n«...ва Исмоил, Идрис ва Зулкифлни (эсла). Уларнинг ҳар бири сабр қилувчилардандир» (85-оят).\nТаъкидлаганимиздек, Зулкифл алайҳиссалом ҳақларида маълумотлар оз. Анбиё сурасида машҳур пайғамбарлар билан бирга зикр этилишлари у зотнинг пайғамбарлардан бўлганларини кўрсатади. Шу билан бирга, ушбу оятда у зот ҳам сабр қилувчилар қаторига қўшилмоқдалар.\n«...ва уларни Ўз раҳматимизга киритдик. Улар солиҳлардандир» (86-оят).\nСабрлари туфайли Аллоҳ таоло уларни Ўз раҳматига киритди, яхшиликлар ато этди. Улар аҳли солиҳлардан бўлдилар. Шунинг учун ҳам Қуръонда зикр қилинмоқдалар.\n«Исмоил, Ал-Ясаъ ва Зулкифлни ҳам эсла. Барчалари ахёрлардандир» (48-оят).\nБу уч пайғамбарнинг ҳаётларида ҳам эслашга лойиқ ибратли ҳодисалар бўлиб ўтган. Улар ҳам Аллоҳнинг ҳузурида ахёрлардан – энг яхши бандалардан бўлганлар.\nАна шу пайғамбарларнинг ҳаётларида, дин йўлидаги фидокорликларида, бало-офатларга, машаққатларга сабрларида, турли синовларга бардош беришларида, мушриклар ва мунофиқлардан келган озорларни кўтара билишларида кўплаб ибратлар бор.


АҚШда янги авиаташувчини тантанали қабул қилиш маросими бўлиб ўтди\n22:31 / 22.07.2017\nфото: © Mass Communication Specialist 2nd Class Ridge Leoni/U.S. Navy via A\nАмерика президенти Дональд Трамп энг янги Gerald Ford авиаташувчисини АҚШ ҲДК сафига қабул қилиш маросимида қатнашди. У айни кеманинг электромагнит катапультасини танқид қилиб, уни аввалги буғли катапультага алмаштиришни талаб қилган эди. Трамп май ойида Time журналига берган интервьюсида кема катапультасини танқид қилиб, буғлисидан "бир неча юз миллион долларга қиммат матоҳ" "ҳеч нарсага арзимайди", деган фикрни билдирган эди.\nАмерика етакчисининг Норфолк (Виржиния штати) шаҳридаги ҳарбий денгизчилар олдидаги чиқишини Оқ уй жонли равишда намойиш қилди.\n"Мен Gerald Ford кемасини ҲДК жанговар сафига қабул қиламан", - деган президент.\nАвиаташувчини ишлаб чиқарган Huntington Ingalls Industries компанияси томонидан буюртмачига топшириш маросими июнь ойи бошида Виржиниядаги Ньюпорт-Ньюс портида бўлиб ўтган эди.\nКема қурилиши 2008 йилда бошланди. Тез орада кемага экипаж аъзолари тўлиқ жойлашади. У 2020 йилда тўлиқ жанговар шай ҳолатга келади. Унинг қурилиши Америка солиқ тўловчиларига 13 млрд долларга тушган.\nЯнги авлод авиаташувчи кемалари Nimitz тоифасидаги кемаларни алмаштиради.\nТрампнинг адвокати «Россия иши» бўйича суриштирув қачон тугашини маълум қилди


“Stadion.uz” Ташаббусини (бойкотини) қўллаб-қувватлайман! « Ўзбекистон Халқ Ҳаракати\n“Stadion.uz” Ташаббусини (бойкотини) қўллаб-қувватлайман!\n28 September 2014 - 9:38\nБугун “Стадион.Уз”да сайт муҳарририяти ўзбек футболига бойкот эълон қилгани ҳақида ўқидим ва, очиғи, ҳамкасбларимнинг ушбу ташаббусидан ҳурсанд бўлдим. ЎФФ, ПФЛ ва бошқа мутасаддилар миллий футболимиздаги келишилган ўйинларга қарши амалда курашмаётган бир пайтда журналистларимиз бундай қинғирликларга қарши ўз норозилигини шу тариқа билдиришгани қувонарли ҳол.\nКелишилган ўйинлардан кейинги матбуот анжуманларида шундай ўйинларнинг режиссёрлари мухлис ва журналистларнинг устидан очиқчасига кула бошлагани менинг ҳам ғазабимни келтираётганди. Нима эмиш? “Ўйин любой ҳисобда тугаши мумкин” эмиш!\nХулласи калом, мен “Стадион.Уз” ташаббусини қўллаб қувватлайман. ЎФФ ва ПФЛ раҳбарияти билан матбуот анжумани уюштириш талабини ҳам қўллаб-қуватлайман! Агар шундай матбуот анжумани уюштирилса, битта нарса талаб қилиш керак, деб ҳисоблайман: анжуманда журналистлар гапирсин, раҳбарият тингласин. Аксинча эмас! Акс ҳолда, ЎФФ ва ПФЛдан келган зодагонлар ҳар галгидек ўзлари гапириб, журналистларга гапириш имконини бермасдан, матбуот анжуманидан ҳам, сувдан ҳам қуруқ чиқиб кетишади.\nҲамкасблар, бўш келмангалр, ортга чекинманглар! Иншааллоҳ, мен оҳиригача сизлар билан!\nfacebok.com тармоғидан олинди


ҲАЗОРАСПДА МЕРГАНЛАР МУСОБАҚАСИ\nЎзбекистон мудофаасига кўмаклашувчи “Ватанпарвар” ташкилоти Хоразм вилояти кенгаши ҳамда вилоят техник ва амалий спорт турлари маркази томонидан пневматик қуролдан ўқ отиш спорти бўйича вилоят кубогининг учинчи босқичи уюштирилди.\nҲазорасп автомобиль мактабининг спорт базасида ташкил этилган мазкур мусобақада тизим тасарруфидаги ўқув спорт техника клублари, ўқув муассасалари, шунингдек, Ўқ отиш спорти вилоят бўлими жамоасининг жами 74 нафар спортчиси ўз маҳоратини кўрикдан ўтказди.\nПневматик тўппончадан ўқ отиш биринчилигида Урганч шаҳридан Азиза Исмоилова, хивалик Вали Ҳурматовлар биринчи ўринни эгаллашди. Пневматик милтиқдан ўқ отиш машқини бажаришда Ўқ отиш спорти вилоят бўлими жамоаси аъзоси Диёрбек Очилов ва Урганч туманидан Шаҳноза Машарипова шоҳсупанинг энг юқори поғонасига кўтарилишди.\nУмумжамоа ҳисобида Урганч тумани ўқув спорт техника клуби жамоаси ғолиб чиқди.


Беларусда миллий иш ташлаш бошланади — Sof.uz\nБеларусда миллий иш ташлаш бошланади\n17.08 21:44 745 Жаҳон\n17 август куни Белорусда умумхалқ иш ташлаши эълон қилинди. Аввалроқ МТЗ (Минск трактор заводи), «Гродно Азот», МАЗ, «Белшина», БМЗ каби корхоналар бундан олдин ўзларининг иштирок этишларини эълон қилишди. 17 август куни эрталаб «Беларуськалий» ишчилари ҳам иш ташлаш эълон қилганликларини ва иш ташлаш қўмиталарини тузаётганликларини тасдиқладилар, деб хабар беради маҳаллий Tut.by нашри.\nЖодино шаҳрида БелАЗ ишчилари ҳам иш ташлаш ҳақида хабар беришди.\nЙиғилганларнинг барчаси мамлакатда янги сайловлар ўтказиш ва барча номзодларни қабул қилиш, барча сиёсий маҳбусларни озод қилиш ва мамлакатда зўравонлик қилганларни, шу жумладан Беларус ИИВ ва ОМОН раҳбарияти истефосини талаб қилмоқда.\nМинск Трактор заводи (МТЗ) ишчилари душанба куни эрталаб кўчаларга чиқди ва Минск тиркамали трактор заводи (МЗКТ) томон йўл олди. Президент Александр Лукашенко МЗКТга айнан шу вақтда вертолёт билан келган. У билан кенжа ўғли Коля бирга эди.\nМЗКТ ходимларининг Tut.by'га айтишича, президент барча ходимлар билан мулоқотга чиқмаган, балки цех олдида "танланган гуруҳ олдида" гаплашган. NEXTA каналининг хабар беришича, "махсус" ишчилар Лукашенко билан учрашиш учун олиб келинган.\nЛукашенко, Беларусда иш ташлашларга қарамай, "умуман олганда фабрикалар ишламоқда" деб айтди ва фабрикаларда "кўчага чиқмаган" кўплаб "қўшимча" ишчилар борлигини таъкидлади.\n"Мен биламан, кимлардир адашиб юришганига қарамай. Баъзи корхоналарда 150 киши, ҳатто 200 киши ҳам атмосферани ўзгартирмайди. Ким ишлашни хоҳласа, ишлашсин. Улар ишлашни хоҳламайдилар - яхши, биз уларни мажбур қилмаймиз", - дея мамлакатнинг "сайланган" президенти сўзларидан иқтибос келтиради БелТА давлат агентлиги.\nМЗКТ киришида заводга етиб келган бошқа корхоналарнинг ишчилари Виктор Цойнинг "Перемен!" (Ўзгартир) қўшиғини ижро этишди. Намойишчилар "Музокаралар йўқ, фақат истеъфога чиқинг!" деган плакатларини ушлаб туришибди.\nЛукашенко билан учрашувга ҳам борган ишчилар унга "Кет!" деб бақиришди.\nБунга жавобан Лукашенко: "Мен бу саволга жавоб бераман: сиз барибир бақира оласиз", деди. Шундан сўнг у эълон қилди: "Сиз ҳеч қачон мендан босим остида бирор нарса қилишимни кутманг! У ерда [сайловлар бўлмайди. МЗКТ ҳам, МАЗ ҳам, БелАЗ ҳам бўлмайди, биз олти ой ичида ҳамма нарсани йўқ қиламиз", - дея Лукашенко сўзларидан иқтибос келтирди "Интерфакс".\nМухолифат телеграм каналлари ишчиларни ҳар куни соат 18:00 да Минскдаги Мустақиллик майдонига тўплаш таклифлари ҳақида ёзмоқда. Аммо бу режалар иш ташлаш қўмиталари томонидан ҳали расман тасдиқланмаган.\n"Биз вазиятни тинч йўл билан ҳал қилмоқчимиз ва тинчликни қўллаб-қувватламоқчимиз. Беларускалий каби корхонани тўхтатиш иқтисодиёт учун жиддий зарба: шифокорлар ва ўқитувчиларга маош тўлашлари, бюджетни тўлдиришлари керак. Биз буни жуда яхши тушунамиз, аммо расмийларга таъсир қилишнинг бошқа усули йўл", дейишди "Беларуськалий" ходимлари раҳбарият билан учрашувда.\nУлар ишчиларни ўз талабларини ёзма равишда баён этишга, лекин ишлаб чиқаришни тўхтатмасликка чақирдилар. Ишчилар эса бунга рози бўлишмади.\n"Бошқа чиқишнинг иложи йўқ! Бизни овоз беришдан, сайловлардан маҳрум қилишди, шундан кейин улар бизнинг болаларни ўлдиришни бошладилар! Бизнинг маошимиз - тартибсизлик полициясининг ўқлари!" - хабар беради Tut.by.\n20.10 17:36 132 Жаҳон


Самарқанд ва Қарши шаҳарларида байрам муносабати билан ўтказилган мушакбозликлар даврида очиқ майдондаги қуриган ўтлар ёнган\nСамарқанд ва Қарши шаҳарларида байрам муносабати билан ўтказилган мушакбозликлар даврида очиқ майдондаги қуриган ўтлар ёнган. Тан жароҳати олганлар йўқ.\n2019 йилнинг 1 сентябрь куни Ўзбекистон Республикаси мустақиллигининг 28 йиллиги байрами муносабати билан Самарқанд шаҳридаги “В.Абдулла” кўчаси олдидаги очиқ майдонда ўрнатилган мушаклар отилиши жараёнида мушакларнинг ўчмай қолган чўғ парчалари 350 метр узоқликдаги қуриган ўтлар устига келиб тушиши натижасида 40 сотих майдонда қуруқ ўт ёнган.\nМазкур тадбирга жалб этилган навбатчиликда турган 3 та ёнғин ўчириш экипажи ҳамда 1 та сув ташишга мўлжалланган ёрдамчи техника ёрдамида ёнғин соат 21:27 да тўлиқ бартараф этилган. Тан жароҳати олганлар йўқ. Аланга бино ва иншоотларга ўтмаган.\nҚашқадарё вилоятининг Қарши шаҳридаги М.Тошмухаммедов номидаги мусиқали драма театри олдидаги очиқ майдонда ўтказилган мушакбозлик давомида мушаклардан бирининг нуқсони бўлганлиги ва унинг етарлича ердан кўтарилмасдан ёрилиши эвазига ундан чиққан учқун 300 метр узоқликдаги қуриган ўтлар устига тушиши оқибатида 40 кв.метр майдонда ёнғин юзага келган. Тадбирга жалб этилган навбатчиликда бўлган 3 та ёнғин ўчириш экипажи ёрдамида ёнғин 5 дақиқада бартараф этилган. Тан жароҳати олганлар йўқ. Аланга бино ва иншоотларга ўтмаган.\nЎзбекистон Республикаси ФВВ ЁХББ ОАВ билан ҳамкорлик қилиш бўлинмаси


Барон фильми актёри Фарход Махмудов билан суҳбат\nХабарингиз бор 15 январ куни “Барон” фильми премьераси бўлиб ўтди. Биз премьерадан сўнг ушбу фильмда бош роллардан бирини ижро этган актёр Фарход Махмудов билан суҳбат қурдик.\nСуҳбат чоғида Фарход Махмудовни ўзимиз учун жуда камтар, очиқ-кўнгил, қувноқ ва самимий инсон сифатида кашф қилдик.\nФарход Махмудов бизга съёмка вақтида дуч келган қийинчиликлар, картинага нисбатан шахсий фикри, ўзбек халқи содда феълли эканлиги ҳақида сўзлади.\n"Фарход Махмудов 1972 йил 9 майда Тошкентда дунёга келган. Ўзининг актёрлик фаолиятини 14 ёшда бошлаган. Илк картинаси “Бўрилар”-“Волки”. Мактабни битиргач Фарход Москвадаги Бутунроссия кинематография институти (ВГИК)га ўқиш учун йўл олади. У вақтда актёр бир қанча фильмларда бош ролларни ижро этишга улгурган эди. 1993 йилда ўқишни тамомлаб, Рубен Симанов театрида ишлашни бошлайди. Кейин эса театрдаги ишини Роман Виктюк театрида 13 йил давомида фаолият юритиб, давом эттиради. Фарход Махмудовга машҳурлик ҳаммамизга яхши таниш “Бригада” россия фильмидаги ролидан сўнг келади. Актёр 2007 йилда Россияда Хизмат кўрсатган артист унвонига сазовор бўлади. Ҳозирги кунда актёрнинг фильмографиясидан 56га яқин роллар жой олган. Унинг сўнгги ишларидан бири Рустам Саъдиевнинг “Барон” ўзбек фильмдаги роли бўлди”.\n- “Барон” фильмида суратга тушишга нима сабабдан розилик билдирдиз?\n- Биринчи сабаб бу ватанпарварлик ҳисси. Сўнгги 30 йил Россияда яшашимга қарамасдан, мен Тошкентга тез-тез келиб тураман. Бу ерда ота-онам яшайди. Ундан ташқари фильмнинг ғояси ҳам мени ўзига жалб этди. Барон фильми МХХ ҳизмати ходимлари фаолияти ва ҳаёти ҳақида. Биласизми, гоҳида ана шундай фильмлар орқали оддий инсонлар олдида пардани очиб, давлат ходимлари ҳизматлари вақтида қандай қийинчиликларга юз тутишларини кўрсатиб туриш лозим.\n- Актёр нуқтаи назаридан фильм сюжетига тўхталсангиз.\n- Картина ғояси нафақат Ўзбекистон давлати учун муҳим, бу дунё миқиёсидаги ёвузлик. У бутун дунёдаги давлатларга тегишли ва муҳимдир.\n- Съёмка майдончасида ҳамкасблар билан муносабат қандай бўлди, уларни танийсизми?\n- Мен кўпгина ўзбек актёрларини яхши танийман, аммо уларнинг кўпчилиги катта ёш авлод вакиллари. Фильмдаги ягона таниш ҳамкасбим бу Жавоҳир Зокиров. У билан ёшликдан яқин дўстмиз. У билан Москва Бутунроссия кинематография институти (ВГИК)да бирга ўқиганмиз. Бошқа актёрлар билан аввал бирга ишлашга тўғри келмаган бўлса ҳам, съёмка майдончасида жамоа билан ишлаш қулай бўлди.\n- Съёмка вақтида Сиз учун энг қийин нарса нима бўлди?\n- Ўзбекистон қуёшли ва иссиқ ўлка эканлиги яхши, аммо баъзида жуда ҳам иссиқ (кулади). Мен Термиздаги съёмка ишларини ҳеч қачон унутмайман. Биз қоқ сахро ўртасида +60 даража иссиқда суратга тушдик. Мен учун жуда ҳам қийин бўлганди.\n- Сизда қачондир “юлдузлик" касаллиги бўлганми, учраганмисиз?\n- Бўган, аммо тез ўтиб кетган. Москва Бутунроссия кинематография институти (ВГИК)га ўқишга кирганимда мен кабилар бутун МДХ давлатларидан кўп эканлигини кўрганман. Тезгина ўзимга келиб, юлдузлик ҳеч нимага таъсир кўрсатмаслигини тушунганман. Кейин эса касб пайдо бўлди, бу эса ҳаётдаги муҳим нарса, қолганлари эса сароб.\n- Ўғлингиз билан муносабатларингиз ҳақида айтиб берсангиз.\n- Исми Искандар, 12 ёшда. Асосий вақтимни унга ажратишга ҳаракат қиламан. Биргалигимизда, суҳбатларимиз фалсафий мавзуларга бориб тақалади ва бу муҳокамалар ҳаётда олим ёки космонавт бўлиш муҳим эмас, муҳими яхши инсон бўлиб қолиш фикри билан якунланади доим.\n- Миллий таомлардан нималарни ҳуш кўрасиз?\n- Қўй гўштидан қилинган барча таомларни яхши кўраман. Ўзбекистонга бўлган ҳар бир ташрифимда албатта палов, сомса ва кабобни истеъмол қимасдан кетмайман.\n- Севиб мутоала қиладиган китобингиз?\n- М.Булгаковнинг “Уста ва Маргарита”- “Мастер и Маргарита” китоби.\n- Эртак қаҳрамонларидан кимга ўзингизни ўхшатасиз, тасаввур эта оласизми?\n- Ўзбекистон ва Россия инсонлари ўртасида қандай фарқ бор?\n- Бу ерда инсонлар меҳрибон ва бир бирига нисбатан бағрикенг. Ўзбек халқи жуда содда, жозибаси ҳам шунда.\n-Плейлистингизда асосан қайси қўшиқ янграйди?\n- Queen гуруҳининг “Show must go on” қўшиғи.\n- Севимли гуруҳингиз?\n- “АукцЫон” гуруҳи.\n- Сизнингча инсонлардаги энг муҳим ҳислат қайси?\n- Шу самимийлик ҳаётингизда етарлими?\n- Афсуски етарли эмас ва самимий инсонларни кам учратаман.\nНашр санаси: 19-01-2016


Йил давомида Ўзбекистонга 6,7 миллион сайёҳ ташриф буюрди — Давлат статистика қўмитаси » Muzlik.uz - O‘zbekiston yangiliklari\n2019 йилда Ўзбекистонга 6,7 миллион сайёҳ ташриф буюрди (2018 йилда — 5,3 миллион). Бу ҳақда 10 январь куни Туризмни ривожлантириш давлат қўмитаси раҳбарияти томонидан ўтказилган брифингда маълум қилинди. Улардан 81,8 фоизи ўз қариндошлари ва дўстларини зиёрат қилиш учун Ўзбекистонга, 15,5 фоизи эса ҳордиқ чиқариш учун келган. 2.7 фоиз фуқаролар даволаниш, харид қилиш, иш учрашувлари ва ўқишларда қатнашиш учун келган. Уларнинг орасидан аксарият, яъни 51,3 фоизини 31−55 ёшдаги кишилар (2018 йилда 52,1 фоиз), 20,2 фоизини 55 ёш ва ундан катталар (2018 йилда 19,4 фоиз), 19,5 фоизини 19−30 ёшдагилар (2018 йилда 20,4 фоиз) ва 9,1 фоизини 0−18 ёшлилар (2018 йилда 8,1 фоиз) ташкил қилади. "Газета.uz"да реклама Энг кўп сайёҳлар Марказий Осиё минтақасидан келган — 5,7 миллион киши. МДҲ мамлакатларидан 495,6 минг сайёҳ келди. Узоқ хорижий мамлакатлардан келганлар сони 488,4 минг кишини ташкил этди. Сайёҳларнинг аксарияти Қозоғистон, Тожикистон, Қирғизистон, Туркманистон, Россия, Туркия, Афғонистон, Хитой, Корея Республикаси ва Ҳиндистондан келган. Йил якунларига кўра, туризм хизматларини экспорт қилиш ҳажми 1,3 миллиард долларга етди (2018 йилда — 1 миллиард доллар).\n2019 йилнинг 1-чорагида Ўзбекистонга 1,4 миллион сайёҳ келди


Club Mega Saray: йилдан-йилга яна ва яна қайтгингиз келувчи меҳмонхона\nTripAdvisor саҳифаларини варақлаётиб, Анталиянинг Белекида жойлашган Club Mega Saray меҳмонхонаси ҳақидаги катта мақолага кўзим тушди.\nУшбу мақолани ўқиб, меҳмонхонани ўрганиб чиқишга қарор қилдим ва бугун Сизга шу ҳақда сўзлаб бермоқчиман!\nДемак, Club Mega Saray – бу «Ультра All inclusive» концепцияси бўйича ишловчи меҳмонхона. Меҳмонхона ҳудуди 120 000 квадрат метр майдонни эгаллайди. Меҳмонхона усмонли-салжуқийлар меъморчилиги услубида бунёд этилган бўлиб, бу унга ўзгача қиёфа бағишлайди...\nClub Mega Saray оилавий дам олиш учун ихтисослашган. Шу боисдан уни асосан болалар билан дам олиш учун келганлар танлайди. Меҳмонхона ҳақида қисқача тўхталиб ўтамиз!\nОта-оналар дам олаётган пайтларида, болалар мини-клуб ёки жуниор-клубга (ёшига қараб) йўл олишлари мумкин, у ерда улар билан тажрибали мутахассислар жамоаси ишлайди.\nКонцепцияси янгиланганидан сўнг Club Mega Saray да болалар янги MISI LAND да вақтларини қувноқ ўтказишлари мумкин! Энг кичик ёшдагилар ўзларини пазанда сифатида синаб кўрадилар ва уларга печенье, пицца, ширинликлар ва ҳатто кекслар тайёрлаш таклиф этилади. Денгиз қароқчиси куни, мусиқали ва олимпия ўйинлари, гипсдан буюмлар ясаш – буларнинг барчаси болаларни зериктириб қўймаслиги аниқ!\nКаттароқ ёшдагилар (9 дан 14 ёшгача) учун турли спорт ўйинлари ва тоза ҳаводаги фаол машғулотлар кўзда тутилган. Хуллас, барчаси соғлом дам олиш учун! Фарзандларингиз янги ўқув йили олдидан куч-қувватга тўлиб оладилар!\nКичкинтойлар иситилувчи бассейнда ёки болалар ўйингоҳида вақтларини чоғ ўтказишлари мумкин.\nТўполончиларингизга ажойиб таомларни ўз ичига олувчи махсус болалар таомномаси таклиф қилинади.\nМеҳмонлар ихтиёрида 6 та A la carte ресторани – хитойча, мексиканча, балиқли, гриль, усмонли ва итальянча.\nҚизиқарли коктейллар, спиртсиз ичимликларни хуш кўрувчилар уларни 9 та, жумладан, бассейн атрофида жойлашган барлардан бирида ичиб кўришлари мумкин.\nClub Mega Saray да шундай шароит яратилганки, бу ерда сувда вақтингизни чоғ ўтказасиз ва сокин, хотиржам ҳордиқ чиқарасиз. Меҳмонхона ҳудудида битта очиқ ва бешта ёпиқ бассейн бор. Кун давомида мусиқа янграб туради, турли-туман ўйинлар ўтказилади!\nВа, албатта, мусаффо денгиз ҳамда майин қумли пляжлар!\nЭнг фаоллар учун\nДоим ҳаракатдагилар учун Club Mega Saray да барчаси икир-чикиригача ўйлаб чиқилган! Бу ерда теннис ўйнаш, волейбол, сув полоси, баскетбол, камондан ўқ отиш, бадминтон ва ҳ.к. спорт турлари билан шуғулланиш учун барча шароитлар яратилган.\nБу ерда аэробика билан шуғулланиш учун имконият ва спорт зали ҳам бор.\nБунинг учун Club Mega Saray да турк ҳаммоми, сауна, буғхона, уқалаш ва бошқа муолажалар кўзда тутилган!\nУшбу мавсумда меҳмонхона нимаси билан хурсанд қилади?\n2018 йилнинг ёзида Club Mega Saray да жонли мусиқа, рақс ва тематик кечалар, караоке ва бошқа ёрқин ҳамда ранг-баранг тадбирлар ўтказилиши режалаштирилган!\nАйтишларича, баъзи меҳмонлар бу ерга мана 20 йил мобайнида ҳар йили ташриф буюришар экан. Бу шунингдек сайёҳларнинг фикр-мулоҳазалари ва ҳикояларида ўз аксини топган. Ишонч – бу муҳим кўрсаткич.\nTatil.uz ушбу меҳмонхонани Сизларга тавсия қилади ва дам олиш онларингизни Club Mega Saray да ўтказишни таклиф этади!\nҲордиғингизни қандай уюштириш мумкинлиги ҳақида биз Сизларга +99871 200 55 44 рақамлари орқали сўзлаб берамиз. Қўнғироқ қилинг, биз бундан бениҳоя хурсанд бўламиз! Ёки Facebook даги саҳифамизга ёзинг! Бордию энг манфаатли таклифлар ва қайноқ саёҳатлар ҳақида билишни истасангиз, бизнинг Telegram каналимизга обуна бўлинг!


Қирғизистонда террор гумондорлари ҳибсга олинган - BBC O'zbek\nҚирғизистонда террор гумондорлари ҳибсга олинган\nҚирғиз расмийлари мамлакат жанубидаги Ўш вилоятида қатор террор ҳужумларини амалга оширишни режалаган 10дан ортиқ киши ҳибсга олинганини маълум қилишган.\nАйтилишича, "Исломий жиҳод иттифоқи" аъзолари экани гумон қилинган шахслар президентлик сайловлари олдидан Қирғизистондаги вазиятни беқарорлаштириш ниятида бўлганлар.\n"Аммо, биз беқарорликни олдини оламиз ва жанубда тезкор текширув амалиётлари олиб борилмоқда", деб айтган Қирғизистон Давлат миллий хавфсизлик қўмитаси раҳбари Кенешбек Дуйшебаев.\nМатбуотга гапирган жаноб Дуйшебаев қўлга олинганлар орасида турли миллат вакиллари борлигини билдирган.\n"У ерда турли миллат вакиллари, жумладан, қирғизлар, ўзбеклар, тожиклар ва уйғурлар бор", дейди у.\nҚирғиз Давлат миллий хавфсизлик қўмитаси раҳбарининг урғулашича, 30 октябр куни режаланган сайловлар олдидан хавфсизликни таъминлашга қаратилган махсус дастур йўлга қўйилган. Кучайтирилган тартибдаги ушбу амалиётларга Қирғизистон хавфсизлик хизматлари ҳамда ҳуқуқ-тартибот органлари сафарбар этилган.\nБундан икки кун олдин Ўш шаҳри четида юз берган гаровга олиш ҳодисасида бир киши отиб ўлдирилгани хабар қилинганди.\nРасмийларга кўра, қуролланган гаровгир Қорасувдан Ўш шаҳрига йўл олган маршруткадаги 15 нафар йўловчини гаровга олиб, шаҳарга киришга уринган пайти нишонга олинган.\nҲодисада йўловчиларнинг зарар кўрмаган. Аммо, ҳозиргача, гаровгирнинг шахси ва қандай мақсадни кўзлагани хусусида ҳали аниқ гапирилмайди. Расмийлар ҳодиса юзасидан текширув ишлари давом этаётганини айтишган.\nСўнгги ҳодисалар Қирғизистонда 30 октябрга мўлжалланган президентлик сайловларига ҳозирлар қизғин тус олган бир пайтда кузатилмоқда.\nЎтган бир неча ой асносида расмийлар Қирғизистонда жангарилар фаоллашиши юзасидан огоҳлантириб келишган ва мамлакатнинг бир неча юз фуқарочи Покистондаги террорчилар жамлоқларида тайёрловдан ўтишганини даъво қилишган.\nОй бошларида Қирғизистон Мудофаа Кенгаши хавфсизлик хизматларига чегаралар назоратини кучайтириш ва президентлик сайловлари олди мамлакатга ноқонуний қурол-яроғлар олиб кирилишини олдини олишга буйруқ берганди.


Ниғматилла Йўлдошев: дарсликлар қатор ўзгартишлар билан марҳумлар номидан чоп этилмоқда\n13:00 / 28.02.2019\nЎзбекистон Республикаси Олий Мажлиси Сенати раиси Ниғматилла Йўлдошев марҳумлар номидан дарслик китоблари чоп этилаётгани ҳақида гапирди.\n«7-синф «Ўзбекистон тарихи» дарслигининг муаллифи А.Муҳаммаджонов 2016 йилда вафот этган. Бироқ, унинг дарслигидаги барча мавзулар қайта ишланган, 6та мавзу янгидан ёзилган ва дарслик 2017 йилда марҳум муаллиф номидан қайта нашр этилган», - дея раиснинг сўзларини келтирмоқда Kun.uz мухбири.\nМаълум қилинишича, дарсликларнинг тендер савдолари орқали ғолиб бўлган турли нашриётларда нашр этилиши ўқув материалининг узвийлиги, уйғунлиги ва изчиллигини, шунингдек, предметлараро алоқанинг боғлиқлигини таъминлашга тўсиқ бўлмоқда.\n«Дарсликларда бир-бирини рад этадиган хулосалар, мавҳумликлар ва номувофиқликлар кўпайиб кетгани ўқитувчи ва ўқувчиларни чалғитмоқда. Жумладан, 8-синф «Ўзбекистон тарихи» дарслигининг 21-мавзусида Хива хонлигида ҳунармандчиликнинг 27 соҳаси мавжуд бўлгани хақида ёзилса, шу дарсликнинг 24-мавзусида мазкур хонликда ҳунармандчиликнинг 50дан ортиқ тури мавжуд, деб маълумот берилган.\n8-синф «Жаҳон тарихи» дарслигининг 12-мавзусида Англияда монархиянинг қайта тикланиш даври, деб 1660 йил кўрсатилган бўлса, айнан шу дарслик охирида келтирилган муҳим тарихий саналарда бу давр 1688 йил деб кўрсатилган», - дея қайд этди Йўлдошев.\nУнинг айтишича, бундай мисолларни бошқа фанлар бўйича дарсликларда ҳам кўплаб учратиш мумкин.\nСенат йиғилишида Вазирлар Маҳкамасининг қарори талабларига зид равишда умумий ўрта таълимнинг ўқув дастури таянч ўқув режага номувофиқ тарзда ва амалиёт билан боғланмаган ҳолда ишлаб чиқилгани таъкидланди.\n«Масалан, 1-синф «Ёзув дафтари»да айрим ҳарфлар «Алифбе» дарслигида ўтиладиган вақтга тўғри келмайди. 3-синф «Она тили» дарслигини болалар ўқув йили тугамасидан анча олдин ўқиб бўлмоқда», - дея сўзларини далиллаган Йўлдошев.\nМаълум қилинишича, 10-синф «Биология» дарслигининг камида 12 соатлик дарсларда ўқитилиши лозим бўлган бутун бошли боблар битта 45 дақиқали дарсда ўтилмоқда.\n«Аксарият ҳолларда, дарсликлар назариётчи олимлар томонидан амалиётдан йироқ ҳолда яратилмоқда. Ушбу жараёнга тажрибали мактаб ўқитувчилари етарли даражада жалб этилмаяпти.\nОқибатда, назарияга ортиқча «ботиб» кетган айрим мавзулар ва топшириқлар ўқувчилар ёшига нисбатан ўта мураккаб тарзда баён этилмоқда, уларни ўзлаштириш ғоят оғир ёки амалда умуман мумкин эмас. Масалан, 1-синф ўқувчиларига илк ўқув йилининг бошиданоқ турли ҳарфлардан иборат сўзларни топиш машқлари берилган. Оқибатда мурғак бола ҳали танимаган ҳарфини ёзишга, улардан ёзма сўз тузишга «мажбурланмоқда».\n3-синф «Математика» дарслигининг 70-бетида, қавсдан чиқариш амаллари ўргатилмаган бўлса-да, 9 ёшли болага қўшқавсли мураккаб тенгламани ечиш топшириғи берилган. Бундай мисолларни 3-синф математика, 5-синф геогра-фия ва 7-синф «Физика» фанлари бўйича дарсликлардаги мураккаб топшириқлардан ҳам келтириш мумкин», - дейди раис.\nБундан аввалроқ, кейинги 3 йилда Ўзбекистонда Давлат бюджети ва мақсадли китоб жамғармасининг қарийб 307 миллиард сўм маблағи эвазига 98 миллион нусхадан ортиқ дарсликлар чоп этилгани маълум қилинганди.


Материалы отфильтрованы по дате: Декабр 2016\nШанба, 31 Декабр 2016 21:24\nПаралимпия совриндорлари Умра зиёрати билан тақдирланди\nШу йили Бразилияда ўтказилган Паралимпия Ўйинларида медал қўлга киритган 4 Малайзия фуқароси Душанба куни Умра зиёрати учун йўлга чиқдилар. Бу ҳақида Malaysia Sun нашри хабар берди.\nШанба, 31 Декабр 2016 21:19\nБолгария ҳукумати учта мусулмон байрамларига давлат аҳамияти берилишига доир қарор қабул қилди.\nШанба, 31 Декабр 2016 16:33\nПайшанба, 29 Декабр 2016 23:26\nИбодат қилиш жойларига бориш – бормаслигидан қатъий назар, ўзини “диндор” ёки “диндор эмас” деб атайдиган, шунингдек атеист ҳисоблаган аҳоли фоизи диндорлик индексини ташкил этади.\nТадқиқот давомида баъзи қизиқарли кузатувлар ўтказилди:\n1. Камбағал одамлар бойларга нисбатан диндор экан. Даромад даражаси паст бўлган инсонлар юқори бўлганларига нисбатан 17 % эътиқодлироқ.\n2. Дунёда 2005 йилдан 2011 йилгача бўлган даврда ўзини диндорман дейдиганлар сони 9 %га камайган, ўзларини атеист деб ҳисоблайдиганлар эса 3 % кўпайган.\n3. 2005 – 2012 йилларда аҳоли ўртасида 20 %дан кўпроққа ошган диндорликнинг, тўртта мамлакатда пасайиши кузатилди. Франция ва Швейцарияда диндорлар миқдори 21 %, Ирландияда 22 %, Ветнамда 23 % камайган.\nПайшанба, 29 Декабр 2016 14:29\nЭволюция (тадрижий ривожланиш) назарияси илмий фан ёки ундай эмаслиги ҳақидаги тортишувлар кун тартибидаги масала бўлиб қолмоқда. Ҳар ким бу борада ўз фикрини баён қилишга уринади.\nПайшанба, 29 Декабр 2016 13:33\nЯнги йил байрами яқинлашгани сари мусулмонлар долзарб масалани муҳокама қилишга шўнғиб кетишади: бошқа дин эътиқодида бўлган инсонларни уларнинг байрамлари билан табриклаш мумкинми? Мунозаралар шу даражада кучайиб кетганлигидан, баъзида бутун ислом дунёси келажаги уларнинг тортишувлари натижасига боғлиқдек туюлади.


Apple'нинг кузги Special Event тақдимотидан ажойиб янгиликлар\n27 октябрь куни Apple Купертинода янги тақдимотини ўтказди. Тақдимот доирасида компания бир қатор функционал клавишлар ўрнига сенсор панелли янги Macbook Pro ноутбукларини намойиш қилди. vc.ru тақдимотдаги сўнгги янгиликлардан бохабар қилди.\nТақдимот имконияти чекланган кишиларга бағишланган видеоролик билан бошланди — Apple ўз технологиясининг уларга қандай ёрдам бераётганини намойиш қилди. Саҳнага Apple раҳбари Тим Кук кўтарилди ва компания Accessibility-технологияларга бағишланган янги сайтни ишга тушираётгани тўғрисида эълон қилди.\nШундан сўнг у маҳсулотлар борасидаги янгиликларга ўтди — ўтган ойда Apple янги iPhone 7 қурилмасини намойиш қилди. Хусусан, Кук суратларга доир имкониятлар ва Memories функциясига алоҳида тўхталди.\n60 фоиз компания қурилмалари фойдаланувчилари iOS 10'ни ўзлаштиришди, уларнинг 32 фоизи iOS 9, 8 фоизи эса iOS 8 ва ундан аввалги версияларни қўллашади. Кук ушбу статистикани Android эгалари статистикасига қиёслади - Android қурилма соҳибларининг атиги 1 фоизигина энг сўнгги Android 7 операцион тизимидан фойдаланар экан.\nШунингдек Кук октябрь ойи охирида Японияда Apple Pay тўлов тизими ҳамда Apple Maps'да жамоат транспорти йўналишларига доир функция йўлга қўйилганини қайд этди. Компания раҳбари янги iPhone ва Apple Watch сотувларига доир маълумот бермади.\nApple TV 'нинг сўнгги модели ишга туширилган вақтдан бошлаб бошқа ишлаб чиқарувчилар бу платформа учун 8 мингдан ортиқ иловалар чиқаришди. Улардан икки минг нафари — ўйинлар. Йил охирига бориб, Apple TV 'да Minecraft пайдо бўлади.\nТим Кук Apple корпорацияси TV номи остида янги иловани ишга тушираётгани ҳақида маълум қилди. У бошқа иловалардаги барча шоу ва фильмларни бир жойда бирлаштиради.\nБундан ташқари, TV иловаси Siri'ни қўллайди — масалан, овозли ёрдамчидан футбол ўйинини ёқиш сўралса, у трансляция айнан қайси эфирда кетаётганини топиб, уни ёқиб беради.\nФойдаланувчилар янги иловада Netflix контенти йўқлигига эътиборни қаратишди.\nTV сервиси Америка бозорида жорий йилнинг декабридан хизмат кўрсата бошлайди, уни Apple TV ва iOS'дан топиш мумкин бўлади.\nТим Кук macOS ҳақида сўз юритиб, ўз нутқида давом этди — у иш столи тизимида энди iCloud Drive, Apple Pay ва Siri мавжудлигини эслатиб ўтди. Унинг сўзларига кўра, бу ҳафтада Apple'нинг илк ноутбуки 25 ёшга тўлади — 1991 йилнинг 25 октябрида илк PowerBook тақдим этилган.\nТадбир меҳмонларига Apple ноутбуклари тарихи ҳақидаги ролик намойиш қилинди.\nКомпания раҳбари янги Macbook Pro'ни тақдим қилиб, саҳнага маркетинг бўйича вице-президент Фил Шиллерни таклиф қилди.\nMacbook Pro янги корпус дизайнига эга бўлди, у икки хил рангда ҳамда икки хил экран диагоналида (13 ва 15 дюйм) ишлаб чиқарилади.\nШиллернинг маълум қилишича, 13 дюймли модель 14,9 мм қалинликда бўлиб, аввалги версиясидан 17 фоизга юпқароқ. У ҳажм жиҳатидан 23 фоизга ихчамроқ, оғирлиги эса - 1,3 килограмм.\n15 дюймли версия — 15,5 мм қалинликда бўлиб, аввалги версиясидан 14 фоизга юпқароқ, ҳажм жиҳатидан эса 20 фоизга ихчамроқ. Унинг оғирлиги - 1,8 килограмм.\nЯнги моделлар Force Touch функцияси билан таъминланган, у майдони жиҳатидан аввалги авлоддан икки баробар каттароқ. Клавиатура ҳам иккинчи авлоднинг "капалак" механизмига асосланган.\nКлавиатура тепасида аввалги F1-F11 тугмалари ўрнига multi-touch технологиясини қўлловчи функционал Retina-экран Touch Bar жойлаштирилган. Шиллер функционал клавишлар — бу "45 йиллик технология" экани ва ундан халос бўлиш вақти келганини айтди. Шунга қарамай, янги сенсор экран фойдаланувчи хоҳишига кўра, эски клавишларни акс эттиришга қодир.\nЯнги панель Touch ID'ни қўллайди, бу фойдаланувчига тизимга киришда ёки интернет-тўловларни амалга оширишда ўз шахсини тасдиқлаш имконини беради.\nTouch Bar сенсор экранида жорий вақтда ёқилган иловага қараб, функционал клавишлар акс эттирилади. Шу билан бирга панель матн териш жараёнида сўзларни олдиндан топишга ёрдам беради, эмодзи смайликларни таклиф қилади ҳамда Safari саҳифаларининг биридан иккинчисига ўтишга имкон яратади.\nФойдаланувчи тугмалар тўплами ва жойлашувини мустақил равишда созлаши мумкин. Унда "Скриншот қилиш" ёки "Қўнғироққа жавоб бериш" каби сенсор клавишлар мавжуд.\nФил Шиллер янги ноутбук дисплейи ҳақида сўзлаб берди — у аввалги моделга нисбатан 67 фоизга ёрқинроқ бўлиб, 25 фоизга кўпроқ ранг имкониятларига эга.\n15 дюймли Macbook Pro 2,6 ГГц частотали ҳамда 4 ГБ VRAM Radeon Pro видеокартали Intel Core i7 процессори базасида ишлайди. Ички SSD-хотира ҳажми - 2 Тб, оператив хотира ҳажми - 16 Гб. 13 дюймли модель 2,9 ГГц частотали Core i5 ва Intel Iris GPU график чипли i7 процессори билан тақдим қилинади. Оператив хотира ҳажми - 8 Гб.\nНоутбук USB-C стандартини қўлловчи тўрт Thunderbolt 3 портига эга.\nКомпания вице-президенти Сьюзан Прескотт Final Cut Pro видеомонтажи учун дастур янгиланиши ҳақида сўз юритди.\nAdobe'дан Брейди Эванс Photoshop дастури билан ишлашни намойиш қилди. Algoriddim компанияси раҳбари Карим Морзи эса янги ноутбукдан қандай қилиб DJ пульти сифатида фойдаланиш мумкин эканлигини кўрсатиб берди.\nШиллернинг сўзларига кўра, Macbook Pro батареяси 10 соатгача автоном ишлашни таъминлайди.\n15 дюймли Macbook Pro баҳоси 2399 доллардан бошланади, 13 дюймлисининг нархи эса - 1799 доллардан. 13 дюймли моделнинг нисбатан арзон версиясини 1499 доллардан бошлаб харид қилиш мумкин. Сенсор панелли моделлар сотувлари 2-3 ҳафта ичида йўлга қўйилади.\nApple тақдимот сенсор панель Macbook Pro ноутбуклари


ЙЎТАЛНИ ХАЛҚ ТАБОБАТИ ЁРДАМИДА ДАВОЛАЙМИЗ\nЙўтал авж олмасидан туриб, унинг олдини олган маъқул. Бунинг учун шифокор муолажасидан ташқари уй шароитида тайёрланган малҳамлардан фойдаланиш ҳам наф беради. Лекин ҳар бир муолажани шифокорингиз билан маслаҳатлашган ҳолда амалга оширишни унутманг.\nЙўтални даволаш учун сутни қайнатиб истеъмол содаси, минерал сув, асал ёки сариёғ солиб ичиш наф беради. Доривор ўтлар — туятовон, мойчечак дамламалари ҳам ёрдам беради.\nКучли йўтални даволашда пиёз ҳам қўлланилади. Ярим литр банкани майдаланган пиёз билан тўлдиринг, устидан шакар сепиб, буғ ваннасида қайнатинг. Тайёр бўлган ширин сиропни 2 қошиқдан кунига бир неча бор истеъмол қилинг.\nХалқ табобатида пишган пиёз ҳам кенг қўлланилади.Шиша идишни майдаланган пиёз билан тўлдириб, идишнинг қопқоғини ёпинг ва қопқоқни хамир билан беркитинг. Кейин газ печига қўйиб, паст оловда хамир қизаргунча пиширинг. Совугач, кунига 2 қошиқдан 3-4 марта истеъмол қилинг.


Денис Истомин коронавирус юқтириб олди - Халқ сўзи\n08:45 21 Сентябр 2020 Спорт\nТеннис бўйича Франция очиқ чемпионатида иштирок этиши керак бўлган теннисчилар топширган тест натижалари орасидан икки нафарида коронавирус аниқланди, дея ёзмоқда журналист Денни Мише.\nКоронавирус юқтириб олган икки спортчидан бири ўзбекистонлик Денис Истоминдир. Теннис бўйича Ўзбекистон миллий жамоаси аъзоси айни пайтда алоҳида назоратга олинган ва Ролан Гаррос турнирида иштирок эта олмайди.\nМаълумот учун, катта шлем таснифидаги Ролан Гаррос турнири 21 сентябрь – 11 октябрь кунлари Францияда ўтказилади. Мусобақанинг амалдаги ғолиби испаниялик Рафаэл Надал ва австралиялик теннисчи аёл Эшли Барти ҳисобланади.


ЎзА - Кинотеатрларда фильмлар онлайн намойиш этилади\n27.07.2018 18:16 Чоп этиш версияси\nКинотеатрларда фильмлар онлайн намойиш этилади\nИнсон онгига, унинг дунёқарашига, атрофдагиларга муносабатига энг кучли таъсир кўрсатадиган восита бу менимча, кинофильмлар. Айниқса, ўсиб келаётган ёш авлодга уларнинг таъсири беқиёс.\nКейинги вақтда киноижодкорларимиз бу масалани тўғри англаб етишди шекилли- соҳа анча жонланди. Кўплаб фильмлар суратга олиняпти, янги ғоялар амалга оширилмоқда. Лекин булар қаердадир ичкарида рўй беряпти, кўплар фильмнинг кенг намойиш этилишига ҳаракат қилмаяпти. Бунинг сабаблари ва соҳадаги янгиликлар ҳақида "Республика кинопрокат маркази" давлат унитар корхонаси директори Маруфжон Мухторов қуйидагиларни сўзлаб берди.\n– Шу кунга қадар фильмлар тарғиботи, унинг рекламаси анча оғир масала эди. Кўпинча, олинаётган кинолар ҳақида аҳоли хабардор этилмасди. Бу эса томошабинларни қизиқишини сусайтириб, кинотеатрларга ташрифини камайишига сабаб бўлди,-дейди М.Мухторов.–Энди бу борада янги тизим ишлаб чиқилди. Яъни лойиҳадаги 10 фоиз маблағ кино тарғиботига, унинг суратга олиш ишлари бошланганидан премьераси бўлгунга қадар ОАВда тарғиб этилиши учун сарфланади.\nБизнинг марказимиз жорий йилнинг 6 - апрелида ташкил этилган бўлиб, юртимизда кинопрокат тизимини яратиш билан шуғулланамиз. Яъни ягона репертуар асосида миллий киноларни бир вақтнинг ўзида ва мунтазам онлайн етказиб берамиз. Барча кинотеатрларни бир тармоққа бирлаштириб, фильмларни марказлашган ҳолда тизимли равишда намойишини уюштирамиз.\nБу қандай амалга оширилади? Бунинг учун барча кинотеатрларга Ўзбекистонда ишлаб чиқарилган фильмлар бир вақтда оптик алоқадан фойдаланган ҳолда онлайн тарзда кўрсатилади. Мисол учун, Тошкент шаҳридаги Алишер Навоий номидаги кинотеатрда соат 11.00 да фильм намойиши бошланадиган бўлса, у чекка ҳудуддаги киносаройда ҳам бошланади. Шу тариқа биз энг чекка ҳудуддаги аҳоли ва ёшларни киномаҳсулотлар билан таъминлашга эришамиз.\n2019 йилнинг 1- январидан бу тизимга ўтилади. Шунингдек, электрон чипталарни автоматлаштирилган тизими ҳам жорий этилади. Бу орқали биз қайси фильмга қанча томошабин келгани, уларнинг қайси мавзу ва жанрдаги фильмларга эҳтиёжи юқори экани кабиларни мониторинг қилиш имконига эга бўламиз.\nБиз миллий кинолардан ташқари халқимизга манзур бўладиган хорижий фильмларни олиб келиш билан ҳам шуғулланамиз. Айтайлик, Туркия, Корея, Хитой, Ҳиндистон, Эрон, Россия киноижодкорларини асарлари кўпчиликка маънавий ва аҳлоқий жиҳатдан маъқул бўлмоқда. Ҳозирда ана шу давлатларда яратилган янги киноларни харид қилиш борасида музокаралар олиб боряпмиз. Уларни нафақат хорижий тилларда, балки соф ўзбек тилида халқимизга етказиш бизнинг асосий мақсадимиз.


Қирғизистон: Қорасув тумани ҳокими лавозимига 74 номзод даъвогарлик қилмоқда\n19 май 2022, Тошкент вақти: 13:15\nҚорасув тумани ҳокими вакансиясига 74 та ариза тушган, Новқат тумани ҳокими лавозими учун эса 24 киши кураш олиб боради. Бу ҳақда Озодликнинг қирғиз хизматига Давлат кадр хизмати директори Абдирахман Маматалиев маълум қилган.\nҚирғизистоннинг Ўш вилоятига қарашли Қорасув тумани мамлакатда энг кўп аҳоли истиқомат қиладиган туман бўлиб ҳисобланади. Бу ерда, 2020 йил бошидаги ҳисоб-китобларга кўра, 440 минг киши яшамоқда. Ўш вилоятига қарашли Новқат туманида эса 296 минг киши истиқомат қилади.\nМаматалиевга кўра, ҳокимлик учун ҳужжат қабул қилиш якунига етган. Эндиликда даъвогарлар тестдан ўтказилади.\nҚорасув туманининг аввалги ҳокими Тилек Матраимов 2020 йил октябрь ойидаги воқеалар чоиғад қирғиз-ўзбек чегарасидан ноқонуний равишда ўтаётган пайтда қўлга олинган. Кейинроқ у лавозимидан озод этилган.\nНовқат туманининг аввалги ҳокими Бақитбек Марипов эса акаси Улукбек Марипов Қирғизистон бош вазири лавозимига тайинланганидан кейин истеъфога чиққанди.


Тез орада Нидерландияда “ақлли” йўл пайдо бўлади - www.Voydod.net\nBradleyRow Brantkl Jaffarsab DelazarPeag CronosMi BenitoCift NarkamLutt Rasulcem Hansonzova Enzobymn\nRaVsHaNbEk, Shukhrat_dj, jonibek0981, EskiNishon, Tajik, Равшанбек, shox16, c5nokia, karoool, bayer_04, xeops, Xakker_001, DodMedia, Ada, Shoxijahon_Shox, Akbarjon89, 998919919636, isco, inetryconydot, XaMMeC, nusrat_0091, DalerMusic, awirbek, A$LIDDIN_007, ptencikfju, AntiHacker, 98119988, ishonmasman, Ainsutthils, AArerneNaw, Sunnatillo04, [Полный список]\nТез орада Нидерландияда “ақлли” йўл пайдо бўлади\nЯқинда Нидерландияда дунёдаги биринчи “ақлли” йўл пайдо бўлади. Учироқларни ўзи ёқиб-ўчириб туради, ҳароратдаги ўзгаришлар ҳақида огоҳлантиради ва ҳайдовчиларнингхавфсизлиги ҳақида қайғурадиган бўлади.\n“Ақлли” йўлни яратиш ғояси голландияликдизайнер Дан Рузегаарднинг миясига келди. Келажак йўли фақат автомобиль яқинлашаётган пайтда ёритилади,унинг уюрмали оқимларини эса юзлаб флюгерлар ва динамо-машиналар айлантириб туради. Улар ёруғлик диодличироқларга энергия етказиб беради. Бу йўлда электрокарлар ҳаракат пайтида зарядланиши мумкин, бунинг учунулар махсус полосани танласа бўлди. Йўл белгисининг ўзи қоронғиликда ёришиб туради. Ҳайдовчилар учун бевосита йўл тасмасининг ўзида огоҳлантирувчи белгиларни қўйиш лойиҳадаги кейинги қадамҳисобланади. Махсус бўёқ таркибидаги кристаллар ҳароратга қараб ўз рангини ўзгартиради. Масалан, йўллармузлаш хавфи пайдо бўлганида, асфальтда қор пайдо бўлади, агар\nйўл қуруқ бўлса – қуёш.\nГолландиялик ҳайдовчилар келаси йил бошидаёқ “ақлли” йўлдан юришлари мумкин бўлади. Осс шаҳарчасиёнидаги йўл участкасида бир неча ойдан сўнг тунда ёниб турадиган йўл белгиси пайдо бўлади, кейин эса“ақлли” йўл қопламаси синовдан ўтказилади. Агар эксперимент муваффақиятли якунланса, келажак йўлитехнологияси Голландиядаги бошқа трассаларда ҳам қўлланилади.\nМуҳандислар ўзлойиҳаларини қуйидаги тарзда тақдим этди:


Фаолият » Страница 31 » Хоразм вилояти ҳокимлиги\n08 сен 2019 05:06 Ҳоким спортчилар билан учрашди\n07 сен 2019 08:52 Барчаси - фарзандларимиз камоли учун\n06 сен 2019 12:57 ТАДБИРКОРЛИК РИВОЖЛАНСА ХАЛҚ ФАРОВОНЛИГИ ОШАДИ\n05 сен 2019 06:22 “ДИҚҚАТ, БОЛАЛАР!”\nХоразм вилояти ҳокимлиги » Ўзбек тили » Фаолият » Страница 31\n2017 йил январь-декабрда вилоятнинг асосий капиталини кўпайтиришга 1677,1 млрд. сўм миқдорида инвестициялар киритилиб (113,9 фоиз) , шундан хорижий инвестициялар 197,5 млрд. сўмни (11,8 фоиз) ташкил этди.\n2017 йилнинг январь-декабрида ишлаб чиқарилган (кўрсатилган хизматлар) умумий ҳажми 3780,6 млрд. сўмни ёки 2016 йилнинг шу даврига нисбатан 100,1 фоизни, шу жумладан, деҳқончилик ва чорвачилик, овчилик ва бу соҳаларда кўрсатилган хизматлар ҳажми 47,9 млрд. сўмни (100,1 фоиз), ўрмончилик хўжаликларида 3,9 млрд. сўмни (100,0 фоиз), балиқчилик хўжаликларида\n54,5 млрд. сўмни (102,6 фоиз) ташкил қилди.\nХива темир йўл вокзали\nЎзбек тили / Фаолият / Медиа / Видеогалерия\n2017 йил январь-декабрь ойларида саноат маҳсулотлари ишлаб чиқариш ҳажми 3828,0 млрд.сўмни ёки ўтган йилнинг шу даврига нисбатан ўсиш суръати 115,5 фоизни ташкил этди.\nҲисобот даврида 2291,7 млрд. сўмлик халқ истеъмол товарлари ишлаб чиқарилиб, 2016 йил январь-декабрь ойларига нисбатан 108,6 фоизни ташкил этди.\nЖумладан, 827,1 млрд. сўмлик озиқ-овқат маҳсулотлари, 1425,7 млрд. сўмлик ноозиқ-овқат моллари (2016 йил январь-декабрь ойларига нисбатан мос равишда 117,4 фоиз ва 104,2 фоиз) ишлаб чиқарилди.\nТармоқлараро саноат кооперациясини ривожлантириш, тайёр маҳсулотлар, бутловчи қисмлар ва материаллар ишлаб чиқаришни маҳаллийлаштириш дастурини амалга ошириш доирасида тадбиркорлик субъектлари томонидан 2017 йилнинг январь-декабрь ойларида 18,8 млрд. сўмлик маҳаллийлаштирилган маҳсулот ишлаб чиқарилди.\nАсосий иқтисодий кўрсаткичлар\n2017 йил январь–декабрь\n2018 йилнинг январ-март ҳолатига рўйхатга олинган жами кичик тадбиркорлик (бизнес) субъектларининг сони 11629 тага ташкил қилди. Вилоят бўйича кичик тадбиркорлик корхона ва ташкилотларининг сони Урганч шаҳрида 2965 та,Хива шаҳрида 1128 та, Хива туманида 1299 та, Урганч туманида 1233 та, Хонқа туманида 847 та, Янгиариқ туманида 784 та, Хазорасп туманида 712 та, Гурлан туманида 659 та, Қўшкўпир туманида 593 та, Боғот туманида 522 та, Шовот туманида 487 та ва Янгибозор туманида 400 тани ташкил қилди.\nЎзбек тили / Фаолият / Статистик ва таҳлилий ахборотлар / 2018 йил 1 - квартал\nКорхоналар ва ташкилотлар фаолиятининг умумий таърифи (фермер ва деҳқон хўжаликларисиз)\nКорхоналар ва ташкилотлар ягона давлат регистри маълумотларига кўра, 2018 йилнинг 1 апрель ҳолатига рўйхатга олинган юридик шахслар сони(фермер ва деҳқон хўжаликларисиз) 14614 тани ташкил қилиб, шундан 13972 таси ёки ёки жами рўйхатга олинган юридик шахсларнинг 95,6 фоизи фаолият кўрсатмоқда.\nИқтисодий фаолият турлари бўйича рўйхатга олинган корхона ва ташкилотларнинг асосий қисми савдо 3475 та (23,8 фоизи), саноат 2281 та (15,6 фоизи), қурилиш 1580 та (10,8 фоизи), қишлоқ, ўрмон ва балиқ хўжалиги 1121 та (7,7 фоизи) соҳаларига тўғри келади.\nБандлик ва меҳнат бозори\nМеҳнат ресурсларининг сони дастлабки маълумотларга кўра, 2017 йил январь-мартига нисбатан 101,3 фоизга кўпайиб, 1008,3 минг кишини ёки вилоят доимий аҳолисининг 55,7 фоизини ташкил қилди.\nДастлабки маълумотларга кўра, 2018 йилнинг 1 апрель ҳолатига вилоятда доимий аҳоли сони 1810,1 минг кишини ташкил қилди ва йил бошидан 5342 кишига ёки 0,3 фоизга кўпайди.\n2018 йилнинг январь-март ташқи савдо айланмаси 53,5 млн. АҚШ долларини, жумладан 22,4 млн. АҚШ долларини, экспорт операциялари, 31,1 млн. АҚШ долларини импорт операциялари ташкил этди.Ташқи савдо айланмасининг сальдоси -8,7 млн. АҚШ долларини ташкил қилди.\n1 ... 27 28 29 30 31 32 33 34 35 ... 37


Наманган қишлоқларига 4G интернет кириб бормоқда...\n09.07.2020 17:47 0 1858\nCOSCOM MChJ (Ucell савдо белгиси) компаниясининг асосий мақсади абонентларни юқори сифатли алоқа билан таъминлаш. Xabar.uz ижодий гуруҳи сизга Компаниянинг ҳудудий филиаллари ҳақида туркум видеорепортажларни тақдим қилиб келмоқда. Бу сафар «Ucell-Namangan» томон йўл олдик.\nБугунги кунда «Ucell-Namangan» минтақавий офиси 856 мингдан ортиқ абонентга хизмат кўрсатиб келмоқда. Ҳар куни фронт-офислар 200-250 нафарга яқин мижозларни қабул қилади.\n«Ҳозирги кунда вилоятда интернет хизматлари сифатини яхшилаш борасида ишлар олиб борилмоқда. Куни кеча Тўрақўрғон тумани марказида, Косонсой туманидаги қишлоқда 4G интернетини ишга туширдик. Маҳаллий аҳоли бундан ўз миннатдорчилигини билдиришяпти. Албатта, бундай изҳорлар катта куч бағишлайди ва биз фақат олдинга қараб интиламиз», — дейди «Ucell-Namangan» минтақавий бўлими директори Даврон Тожибоев.\nШаҳарнинг ҳар бир ҳудудида, чекка жойларда қулайлик яратиш учун дилер шохобчалари очилган. Наманган вилоятида ҳозирда 325тадан ортиқ дилерлик нуқталари мавжуд. Хизматлари сифатини янада яхшилаш учун сотув нуқталари савдо вакиллари томонидан мунтазам равишда назорат қилинади ва операторлар билан ўқув ишлари олиб борилади.\nКарантин пайтида Наманган офисида барча профилактик чоралар-тадбирлар кўрилмоқда. Ҳар бир ходимга антисептик воситалари, ниқоблар, қўлқоплар, ҳимоя кийимлари кунда индивидуал равишда тарқатилади.\n«Биз абонентларимиз ҳақида қайғурамиз» — дейди Ucell ходимлари.\nинтернет Наманган Ucell


Ўзбек футболида ислоҳотлар даври. 2019 йилда келишилган ўйинларга қарши жиддий кураш бошланади – Ўзбекистон миллий олимпия қўмитаси\nЎзбек футболида ислоҳотлар даври. 2019 йилда келишилган ўйинларга қарши жиддий кураш бошланади\nМамлакат футболини оёққа турғазиш йўлида қатор чора-тадбирлар кўрилаётган бўлса-да, шу соҳадан нон топаётган, бироқ футболни ботқоққа ботириш, унинг принципларини менсимаслик, ўз манфаати йўлида жамоаси ва ҳатто мухлисларини ҳам сотиб юборадиган кимсалар бор. 2019 йилда ЎФА ҳамда ПФЛ бу каби иллатларга ва бундай жиноятчи шахсларга қарши жиддий кураш олиб боради.\nАйни вақтда Профессионал футбол лигаси келишилган ўйинларга қарши кураш йўлида прокуратура ва бошқа тегишли органлар билан ҳамкорликда ишлаш масаласини кўриб чиқмоқда. Бунгача ЎФА қошида юқоридаги каби ишларни аниқлаш мақсадида алоҳида бўлим ташкил қилинганди. Мазкур бўлим шубҳали кўринган ва исботи жиноий жавобгарликкача тортиш учун камлик қиладиган қатор маълумотлар тўплади. Аммо, келишилган ўйинлар борасидаги нохуш хабарлар, мухлисларнинг бундай ўйинларга бўлган эътирози камайиб қолмади. Энди эса ЎФА ишни юқоридаги каби органларга топшириш ниятида.\nБунда бир жиҳатга эътибор қаратиш керак бўлади. Айни ҳолатда давлат органлари футболнинг ички ишларига аралашган бўлиб чиқмайди. Балки, ЎФА футболдаги иллатларни йўқотиш учун органлар ёрдамига ўз хоҳиши билан суянаётган саналади. Мазкур ташаббусни ОФК ҳам, ФИФА ҳам қўллаб-қувватлайди.\nБунгача ПФЛ келишилганликда гумон қилинган қатор учрашувлар ҳақида маълумотлар қабул қилиб олганди. Мазкур жамоалар эртага — 7 январь куни расман огоҳлантирилади. Гарчи ўша учрашувлар келишилганлиги борасида аниқ далиллар йўқ бўлса-да, клуб мутасаддилари бунинг учун тушунтириш бериши шарт.\nПФЛ вакиллари футбол оламида фаолият олиб бораётган, тотализаторларда иштирок этадиган, баъзида совринлар ҳам ютишга улгураётган айрим мутахассислар ҳақида фактсиз бўлса-да, тасаввурга эга. Агар улар фаолият олиб бораётган жамоа ҳақида ОФК ёки бошқа ташкилотлардан гумонланувчи ўйинлар борасида маълумот келиб тушса, ЎФА раҳбарияти уларни асоссиз ҳам футболдан четлаштириш ишини кўриб чиқади. Мана шундай ноинсоф кишиларнинг 4-5 нафари футбол билан бир умрга хайрлашса, футбол ривожи тўхтаб қолмайди. Муҳими, унинг ичи бир қадар тозаланади ва қолган айрим кишилар оз бўлса-да инсофга келади.\nШунингдек, қуруқ гаплар эмас, аниқ фактлари бўлган, келишилган ўйинларни очишда яхши маълумотлари бор бўлган футболчилар, мураббийлар ва клублар раҳбарлари бу ҳақда маълумот беришлари сўралади. Уларнинг шахси имкон бергунича сир тутилади, оммага ошкор қилинмайди. Мана шундай пасткашликка бурканган ишлар аниқлангудек бўлса, ПФЛ бу ишга ҳисса қўшганларни мукофотлашга ҳам тайёр. Мамлакат футболи ривожи учун барчамиз бирдек масъулмиз.\n6 Yanvar, 2019|Янгиликлар|